گوڵان میدیا - ئەقڵیەتی دیكتاتۆری و دەركەوتنەوەی دەوڵەتی دڕندە:گێڕانەوەی پرۆسەی دیموكراتییە بۆ خاڵی سفر\nكوردى عربى Kurdî English Today : Sun May 19 17:29:32 AST 2013\nبەڵێ نەخێر كۆتایی نایەت، لاواز دەبێت ئەقڵیەتی دیكتاتۆری و دەركەوتنەوەی دەوڵەتی دڕندە:گێڕانەوەی پرۆسەی دیموكراتییە بۆ خاڵی سفر رێكەوتی دابه‌زاندن: 13/12/2012 : 16:26:07\nگەورەترین مەترسی لەدوای رووخانی دیكتاتۆریەت دووبارە سەرهەڵدانەوەی دیكتاتۆریەتێكی دیكەیە، دەوڵەتانی رۆژئاوا لەسەروبەندی رووخانی دیواری بەرلین و كۆتایی هاتنی رژێمە تۆتالیتارەكانی ناوەڕاست و رۆژهەڵاتی ئەوروپا، رۆژئاوا گەیشتە ئەو قەناعەتەی كە ئیدی رژێمی و تۆتالیتار و دیكتاتۆری كۆتایی هات و جیهان بەرەو جیهانێكی دیموكراتی هەنگاو هەڵدەگرێت، هەر بۆ ئەم مەبەستەش وەك بیرمەندی فەرەنسی ئالان تۆرین لە كتێبی (دیموكراتی چییە؟) ئاماژەی پێكردووە، رۆژئاوا و رێكخراوە نێودەوڵەتیەكان زۆر زوو مەبەستیان بووە كە ئاهەنگی سەركەوتنی دیموكراتی لەپراگی پایتەختی چیك بگێڕن، لەمبارەوە نووسیوویەتی: (لە ساڵی 1989 فیدیریكۆ مایور ساراگۆسا بەڕێوەبەری گشتی رێكخراوی یۆنسكۆ داوای لێكردم بەرپرسیاریەتی فیكری ئەو كۆنگرە نێودەوڵەتیە سەبارەت بەدیموكراتی هەڵبگرم كە لەساڵی 1991 بەسەرۆكایەتی ئەو و فاكلاڤ هاڤیل لە براگ گرێدرا، بۆیە ئەو راپۆرتەی كە بۆ كردنەوەی ئەو كۆنگرە ئامادەم كردبوو، بووە دەسپێكی نووسینی ئەم كتێبە(دیموكراتی چییە؟).\nهێنانەوەی ئەم قسەیەی ئالان تۆرین بۆ ئەو مەبەستەیە كە رۆژئاوا لەسەرەتادا لەو بڕوایەدا بوو كە سەردەمی تۆتالیتاریەت و دیكتاتۆریەت كۆتایی پێ هات و هەر هێندە سندوقی هەڵبژاردن دانرا ئیدی بەهاری دیموكراتی دەست پێدەكات و ئەو كێشەو گرفتانەی دێنە پێشەوە كێشەو گرفتی قۆناخی راگواستنن لە دیكتاتۆریەتەوە بۆ دیموكراتی، بەڵام رەوتی رووداوەكانی یوگسلافیای پێشوو ئاكامی هەڵبژاردنەكان ئاكامێكی دیكەیان خستەڕوو ئەوەیان پیشاندا، هەندێك لەو گیروگرفتانەی لە قۆناخی راگواستن بەرەو دیموكراتی روودەدەن، كێشەو گرفتی بونیادنانی دیموكراتی نین، بەڵكو كێشەو گرفتی ئەقڵیەتی دیكتاتۆرەكانە كە بەرێگەی سندوقی دەنگدان دەگەنە دەسەڵات و پاشان كە گەیشتنە دەسەڵات، خودی ئەو دەسەڵاتە دەبێتە ئاستەنگ و گرفت بۆ دیموكراتی دروست دەكات و پرۆسەكە نەك هەر رادەوەستێت، بەڵكو دەگەڕێتەوە بۆ خاڵی سفر، ئەم حاڵەتە لە ساڵی 1997 بیرمەندی لاوی بەرەگەز هیندستانی فەرید زەكەریای گەیاندە ئەو قەناعەتەی كە هەڵبژاردن بەبێ بوونی دەستوورێكی مەدەنی و پابەند بوون بەو دەستوورەوە، دیموكراتیەكی نەخۆش یان ئەنتی لیبرالی بەرهەمدەهێنێت، ئەم توێژینەوەیەی لە ساڵی 1997 بەناونیشانی سەرهەڵدانی دیموكراتی ئەنتی لیبرالی (The Rise of Illiberal Democracy) لە گۆڤاری فۆرین ئەفیرز بڵاوكردەوە، لەم توێژینەوەیەدا زەكەریا باس لە مەترسی سەرهەڵدانەوەی تۆتالیتارییەت و دیكتاتۆریەت بەرێگەی سندوقی هەڵبژاردن دەكات و نووسیوویەتی: (گەورە دیپلۆماتی ئەمریكی ریچارد هۆڵبرۆگ بیری لەوە دەكردەوە كە ئەوان بەوجۆرە سەیری هەڵبژاردنەكانی ساڵی 1996ی بۆسنیایان كردووە، كە دووبارە ژیانێكی مەدەنی شایستە بۆ وڵاتێكی لەبەریەكهەڵوەشاو بگێڕێتەوە، تەنانەت هەتا ئەگەر مەزندەی ئەوەش بكەین كە هەڵبژاردنەكە پاك و بێگەردیش بوو بێت، ئەوا ئاكامی هەڵبژاردنەكە پێمان دەڵێت ئەو هەڵبژاردنە هەڵبژاردنی رەگەز پەرستان و جیاخوازان بووە بە ئاشكرا دژی تێكەڵاوبوونەوە و پێكەوە ژیان بوون، ئەمەش تەنیا كێشەی یوگوسلافیای پێشوو نییە، بەڵكو رۆژ لەدوای رۆژ زیاتر لەسەرانسەری جیهاندا دەردەكەون، ئەو رژێمانەی كە بەرێگەی هەڵبژاردن دێنە دەسەڵات لە زۆر حاڵەتدا دووبارە هەڵدەبژێردرێنەوە، ئەوا زۆر بەرۆتینی ئەو دەسەڵاتە دەستووریە پێشێلدەكەن كە دەسەڵاتەكەی سنوردار كردون و هاووڵاتیانیان لە ماف و ئازادییە سەرەكیەكان بێ بەش دەكەن، ئەم دیاردەیەش لە پیرۆەوە تا دەسەڵاتی نیشتمانی فەلەستین و سیرالیۆن هەتا سلۆفاكیا و پاكستان هەتا فلبین بوونی هەیە، هەموومان دیاردەیەكی قێزەوەن دەبینین ئەو هەڵكشانی دیاردەی دیموكراتی ئەنتی لیبرالیە))، ئەم توێژینەوەیەش بووە هەوێنی كتێبە بەناوبانگەكەی فەرید زەكەریا كە لەساڵی 2003 بەناونیشانی (ئایندەی ئازادی) بڵاویكردەوە، لەم كتێبەدا جەخت لەسەر ئەوە دەكاتەوە ئەگەر دیموكراتیەت تەنیا لە سندوقی دەنگدان بچووكبكرێتەوە تەنانەت هەتا ئەگەر هەڵبژاردنەكە پاك و بێگەردیش بێت، ئەوا ئایندەی ئازادی و لیبرال دیموكراتی دەكەوێتە مەترسیەوە، لەبەر ئەوەی مەرجی سەرەكی بۆ بونیادی دیموكراتی سندوقی هەڵبژاردن نییە، بەڵكو بوونی دەستوورێكی مەدەنی و پابەندبوونە بەو دەستوورە مەدەنیەوە.\nئەوەی لێرەدا جێگەی نیگەرانی بیرمەندانی سیاسیی و تایبەتمەندەكانی بونیادی دیموكراتیە لەسەرانسەری جیهاندا، ئەوەیە كە ئیدارەكانی ئەمریكا و رێكخراوە نێودەوڵەتیەكانی وەك فریدەم هاوس، هێندەی شانازی بە ئاكامی هەڵبژاردنەكانەوە دەكەن، هێندە لەسەر چۆنیەتی چەسپاندنی رەگوڕیشەی دیموكراتی و بەردەوامی پرۆسەی دیموكراتی هەڵوێستیان نییە، زیاد لەمەش ئیدارەی ئەمریكا و هەندێك لەو رێكخراوە نێودەوڵەتیانەی چاودێری پرۆسەی دیموكراتی لە جیهاندا دەكەن، بەشێوەیەكی ئیزدواجیانە هەڵوێست بەرامبەر ئەو دەوڵەتانە وەردەگرن كە بنەماكانی دیموكراتی ستاندەر یان دەستووری وڵاتەكەیان جێ بەجێ دەكەن، هەر بۆ نموونە رەخنەیەكی زۆر توند لە هۆگۆ شافێزی سەرۆكی فەنزویلا و فلادیمیر پۆتینی سەرۆكی روسیا دەگرن، لەبەر ئەوەی بە دوژمنی رۆژئاوای دەزانن، بەڵام رەخنەیەكی زۆر نەرم لەوڵاتانی وەك (ئەسیوبیا و عێراق و پاكستان) دەگرن، لەبەر ئەوەی ئەمریكا ئەو رژێمانە بەدۆست و هاوپەیمانی خۆی دەزانێت، ئەم دیاردەیە لەساڵی 2008 لەلایەن پرۆفیسۆر و بیرمەندی سیاسی ئەمریكی (لاری دایمۆند) لە توێژینەوەیەكدا بە ناونیشانی (گەڕانەوەی دیموكراتی و سەرهەڵدانەوەی دەوڵەتی دڕندە - The Democratic Rollback: The Resurgence of the Predatory State) لە گۆڤاری فۆرین ئەفێرز بڵاو كرایەوە، لەم توێژینەوەیەدا پرۆفیسۆر دایمۆند جیهان لە راوەستان یان چەقبەستن و گەڕانەوەی بۆ دواوەی پرۆسە دیموكراتیەكان لە جیهاندا ئاگادار دەكاتەوە و ئەم چەقبەستن و گەڕانەوە بۆ دواوەیەش بەوجۆرە تەفسیر دەكات، كە دەبێتە هۆكاری سەرهەڵدانەوەی دیكتاتۆر و گۆڕینی سیمای دەوڵەتە لە دەوڵەتێكی مەدەنیەوە بۆ دەوڵەتێكی دڕندە بەسەر هاووڵاتیانی خۆیەوە، كە دەوڵەتیش بەرەو دەوڵەتی دڕندە هەنگاوی هەڵگرت دەچێتە خانەی ئەو دەوڵەتانەی كە بەپێی ئەو ناوەی لە ئەدەبیاتی وەزارەتی دەرەوەی ئەمریكا ناو دەبرێت دەبنە (دەوڵەتی شەڕخواز یان دەوڵەتی شەیتانڕەفتار)، هەتا ئێستا ئەو دەوڵەتانەی لە ئەدەبیاتی وەزارەتی دەرەوەی ئەمریكا بە دەوڵەتی شەڕخواز یان شەیتانڕەفتار ناودەبرێن، ئەو دەوڵەتانەن كە ئەمریكا بە دەوڵەتی نەوای تیرۆریستان وەسفیان دەكات یان راستەوخۆ نەیاری ئەمریكان و، هێشتا نەگەیشتۆتە ئەو ئاستەی كە گەڕانەوەی ئەقڵیەتی دیكتاتۆری وەك تیرۆر ئاشتی و ئاسایشی جیهان دەخاتە مەترسیەوە، پرۆفیسۆر دایمۆند سەبارەت بە عێراق لەو توێژینەوەیەدا راشكاوانە ئاماژەی بەوەكردووە كە دوو هۆكاری سەرەكی پرۆسەی دیموكراتیی لە عێراقدا پەكخستووە و خەریكە دەوڵەتی عێراق دەكاتە دەوڵەتێكی دڕندە بەسەر هاووڵاتیانی خۆیەوە، ئەو دوو هۆكارەش بریتین:\n1- بوونی دیاردەی تیرۆر 2- بوونی دیاردەی توندوتیژی سیاسیی\nكەواتە ئەگەر عێراق بەنموونە وەربگرین، هەستدەكەین دیاردەی پیادەكردنی توندوتیژی سیاسی و تەسفیەكردنی نەیارانی سیاسی لەلایەن حكومەتی مالیكیەوە هیچ لە كردەوە تیرۆریستیەكان كەمتر نییە، هەربۆیە ئەگەر حكومەتی عێراق و شەخسی نوری مالیكی پیادەی سیاسەتێكی هاوبەشی لەسەر پرانسیپی شەراكەتی نیشتمانی بكردایە، لەوانەبوو پێكهاتە عێراقیەكان بەسەر تیرۆریستاندا زاڵ بونایە و ئەم كێشەیە چارەسەر بكرایە، بەڵام لەبەر ئەوەی بەرەو تاكڕەوی هەنگاو هەڵدەگرێت و دووبارە پیادەی سیاسەتی پاكتاوكردنی نەیارەكانی دەكات و كێشە ئیتنی و مەزهەبی و نەتەوەییەكانی عێراق دەوروژێنێت بۆ ئەوەی بارودۆخەكە ئاڵۆز بكات و پیلان و مەرامەكانی خۆی بشارێتەوە، ئەوا جیا لەوەی زەمینەیەكی لەباری دروستكردووە بۆ ئەوەی هێندە بارودۆخەكە ئاڵۆزتر بێت و سەقامگیری بوونی نەبێت و حكومەت بۆ دابینكردنی خزمەتگوزاری پەكی بكەوێت، لەهەمانكاتدا دەوڵەتی عێراقی بەرێگەی كۆنترۆڵكردنی دەسەڵاتی سوپا و هێزەكانی پۆلیس و ئاسایش كردۆتە دڕندەیەك دژی هاووڵاتیانی خۆی، هەر بۆ نموونە ئێستا پێكهاتەی عەرەبی سوننە وەك دڕندە لە هێزەكانی پۆلیس و ئاسایش و سوپا دەڕوانن و وەك هێزی پۆلیس و ئاسایش و سوپای نیشتمانی خۆیان سەیری ناكەن، بەڵكو وەك پۆلیس و ئاسایش و سوپای یەك شەخس و یەك حزب سەیری دەكەن و لێی دەترسن و خۆیانی لێ دەشارنەوە، لایەنی كوردستانی كە خۆیان دووبارە بونیادنەرەوەی هێزەكانی سوپای عێراقن و سوپای نوێی عێراق لەیەكەمین یەكەی هێزی پێشمەرگەی كوردستان پێكهێنرایەوە، ئێستا هێزی پێشمەرگە ناچار بووە سەنگەری بەرگری بەرامبەر ئەو سوپایە بگرێت كە سەرۆك وەزیران كردویەتە سوپای دەوڵەتێكی دڕندە و هەڕەشە بۆ سەر پێكهاتەیەكی سەرەكی عێراق كە ئەم پێكهاتەیە بەپێی دەستووری عێراق هاوبەش و شەریكە لەعێراقدا، بەڵام ئێستا نوری مالیكی نەك هەر بە سوپاكەی هەڕەشە لە كوردستان و كوردستانیەكان دەكات، بەڵكو رەفتاری دڕندانەی گەیشتۆتە ئەو ئاستەی كە بانگێشە بۆ شەڕ لە نێوان كورد و عەرەب بكات و دەیەوێت پیلان و مەرامە شەخسیەكانی خۆی بخاتە چوارچێوەی وروژاندنی شەڕێكی رەگەزپەرستانە، كە بەدرێژایی شۆڕشەكانی كوردستان ئەم كارە تەحریم كراوەو مەرجەعەیەتی گەوەری شیعەش لەسەر ئەم مەسەلەیە هەڵوێستی مێژوویی تۆماركردووە كە رێگەی نەداوە شۆڕشی كوردستان دژی رژێمەكانی عێراق بگۆڕێت بۆ شەری نێوان كورد و عەرەب، بۆیە ئەمەی ئێستا مالیكی دەیكات پێش ئەوەی دژی گەلی كوردستان بێت، دژی ئەو هەڵوێستە مێژووییەی مەرجەعیەتی گەورەی شیعەیە كە ئایەتوڵلا موحسین حەكیم بەرامبەر شۆڕشی كوردستان و گەلی كوردستان تۆماری كردووە، ئەگەر لێرەوە سەرنج بدەین هەست دەكەین كاتێك ئەقڵیەتی دیكتاتۆری پرۆسەی دیموكراتی دەگەیەنێتە بنبەست و رووخساری دەوڵەت لەدەوڵەتێكی مەدەنیەوە دەگۆڕێت بۆ رووخساری دەوڵەتێكی دڕندە، ئەوا وەك لە رەفتارەكانی ئێستای سەرۆك وەزیرانی عێراق دەیبینین، ئەم دڕندەییە تەنیا بەرامبەر بەرامبەرەكەی نییە كە ئێستا هێزی پێشمەگەر و گەلی كوردستانە، بەڵكو بەرامبەر مێژووی پر سەربەرزی نەتەوەكەی وەك عەرەب و مەزهەبەكەی وەك شیعەشە، هەربۆیە ئەگەر هێزە خێرخوازەكان و دراوسێكانی عێراق و هێزە نێودەوڵەتیەكان سنوورێكی بەپەلە بۆ ئەم ئەقڵیەتە دیكتاتۆریەتە دانەنێن، ئەوا رەفتارەكانی سەرۆك وەزیران جارێكی دیكە عێراق دەخاتەوە بەرەدەم ئەگەرە خراپەكان، هەروەك چۆن لەساڵی 2005 پرۆفیسۆر دانیال بایمەن ئیدارەی ئەمریكی ئاگادار كردەوە (تەنیا پێنج رێگە چارەی خراپ لەبەردەم عێراقدا هەیە - Five bad option for Iraq) كە یەكێك لەو ئەگەرە خراپانەی بایمەن ئاماژەی پێكردووە تەقینەوەی بارودۆخەكەیە كە مەترسی ئەوەی لێدەكرێت هەموو ناوچەكە بگرێتەوە، ئەگەر سەرنج لەم هۆشدارییەی بایمەن بدەین كە لەساڵی 2005 پێشبینی كردووە سەبارەت بە تەقینەوەی بارودۆخی عێراق بەوەی بێجگە لەوەی دەبێتە هۆكاری ئەوەی دەوڵەتی عێراق بوونی نەمێنێت، لەهەمانكاتدا ناوچەكەش بگرێتەوە، ئەگەر بەراوردی ئەوكات لەگەڵ ئێستا بكەین كە هەموو ناوچەكە لە گێژان و كوڵانێكی تایبەتدایە، پرسیار ئەوەیە ئەگەر رێگە بەرەفتارەكانی مالیكی نەگیرێت چ ئاكامێكی لێدەكەویتەوە.\nهۆكاری كێشەكان شێوازی حكومڕانیە\nشێوازی حكومڕانی ئێستای سەرۆك وەزیرانی عێراق، هەوڵێكە بۆ ئەوەی عێراقیەكان لە دیموكراتی نائومێد بن، لەبەر ئەوەی كاتێك سیستمی تازەی دیموكراتی نەتوانێت لەسەر هەموو ئاستەكانی كۆمەڵگە و لەسەر ئاستی پێكهاتە جیاوازەكانی كۆمەڵگە هەموو توانا و رەنگەكان پێكەوە كۆبكاتەوە و سیستمی حكومڕانی پابەندبوونی خۆی بەدەستوور نەسەلمێنێت بەوەی هاووڵاتیان بگەیەنێتە قەناعەت كە سیستمی دیموكراتی باشترین فۆرمی حكومڕانە، ئەوا ئەو حكومەتە توانای ئەوەی نابێت كێشەكانی حكومڕانی چارەسەر بكات، هەروەها توانای ئەوەشی نابێت كە لە ئاستی مەزندە و داواكارییەكانی خەڵك و هاووڵاتیانی خۆی بێت، لەهەمانكاتدا توانای ئەوەشی نامێنێت كە بتوانێت كێشەی تاوان و تیرۆر جڵەوگیر بكات و سەقامگیری بونیاد بنێت، لەم حاڵەتەشدا كەوەك ئێستای عێراق دەوڵەت خۆی دەبێتە ژینگەیەكی گونجاو بۆ گەندەڵی و نەهێشتنی شكۆ و پێگەی دەسەڵاتی دادوەری، ئەوا بەرپرسانی نزیكی سەرۆك وەزیران سەروەریی یاسا لەخوار خۆیانەوە سەیر دەكەن و هیچ دەسەڵاتێك نامێنێتەوە بۆ ئەوەی بتوانێت لێپرسینەوەیان لەگەڵدا بكات، لەم حاڵەتەدا كە بارودۆخەكە دەگاتە ئەم ئاستە خەڵك بە ئاستێك لە پرۆسە دیموكراتیەكە نائومێد دەبێت كە بە ناچاری بەدوای بەدیلی دیكە بگەڕێت، ئەمەش وەك ئەزموونی وڵاتانی دیكە دەریانخستووە پەنابردنە بۆ تۆتالیتار و دیكتاتۆرە بەهێزەكان، هەروەك چۆن مالیكی و حزبەكەی ئێستا بەترس و تۆقاندن و تەسفیەكردنی نەیارەكانیان ئەم بارودۆخەیان لە بەغدا دروستكردووە، توێژینەوەكان لەسەر رەوتی لادانی دیموكراتی لەوڵاتانی تازە پێگەیشتوو ئاماژە بەوە دەكەن، كە لەماوەی 10 ساڵی رابردوو لادان لەدیموكراتی بەرەو پۆپۆلیست و دیكتاتۆریەت لەو هەنگاوانەوە دەستی پێكردووە، كە سەرۆك وەزیران یان سەرۆكە هەڵبژێراوەكان سنووری دیاریكراوی خۆیان بەپێی دەستوور بەزاندووە و دەسەڵاتی حكومەتیان بەپێی مەزندەی خۆیان بەئاستێك فراوان كردووە، كە دەسەڵاتەكانی دیكە بخەنە پەراوێزەوە و لەبەرامبەریشدا بەهەموو شێوەیەك تەنانەت بە پەنابردنە بەر بەكارهێنانی هێزەكانی سوپا هەوڵیان داوە ركابەرە سیاسیەكانیان تەسفیە پێ بكەن و پەنا بۆ تەزویر لە هەڵبژاردنەكان بەرن، ئەمەش بۆتە هۆكاری ئەوەی بەشێكی زۆر لە بنەما گرنگەكانی دیموكراتی بسڕنەوە، بەمجۆرە ئەم سەرهەڵدانەوەی ئەقڵیەتی دیكتاتۆری لەسەرانسەری جیهاندا، حكومڕانی وڵاتیان بەم ئاڕاستە خراپ بردووە كە لێرەدا بە كۆمەڵێك خاڵ ئاماژەیان پێدەكەین:\n1- هێزەكانی پۆلیس و ئاسایش و سوپا، دەبنە هێزگەلێكی خراپ، لەبری ئەوەی خەڵك لە سایەیاندا هەست بە ئارامی بكەن، خەڵك لێیان دەترسێت و بۆ ترساندن و سەركوتكردنی خەڵك و نەیارە سیاسیەكان بەكاردەبرێن.\n2- دیاردەی سەركوتكاری و خۆسەپاندن لەسەر ئاستی لۆكاڵ و لەسەر بنەمای جیاوازی مەزهەبی و نەتەوەیی دەبێتە دیاردەیەكی زاڵ.\n3- دامەزراوەكانی دەوڵەت دەبنە دامەزراوەی بیرۆكراسیەتێكی ناپەسەند و دەبنە ئاستەنگ بۆ گەیاندنی خزمەتگوزاری و رایی كردنی مامەڵەی هاووڵاتیان.\n4- گەندەڵی دەبێتە دیاردە و دەسەڵاتی دادوەری دەرەقەتی نایەت.\n5- دەستەبژێری حكومڕان بێجگە لەگەندەڵی دەبنە بەرتیلخۆر و گاڵتە بەشكۆی دەوڵەت دەكەن و یاسا ناتوانێت لێپرسینەوەیان لەگەڵدا بكات.\n6- بەشداری سیاسیی هاووڵاتیان مانایەكی نامێنێت و بەشدارییەكەیان دەبێتە كارتۆنی تەنیا بریتی دەبێت لەشەرعیەتدان بە رەفتارە دیكتاتۆرییەكان.\n7- هەڵبژاردن ئەنجامدەدرێت، بەڵام ململانێ لەنێوان گەندەڵكاران و ئەو حزبانە دەبێت كە بڕوایان بەدیموكراتی نییە.\n8- پەرلەمان و حكومەت بوونی دەبێت، بەڵام ئەم پەرلەمان و حكومەتە نابێتە رەنگدانەوەی هەموو چین و توێژ و پێكهاتە جیاوازەكانی وڵات، پێكهاتەیەك باڵادەست دەبێت و ئەوانی دیكە دەكەونە پەراوێزەوە.\n9- لە وڵاتدا دەستوور هەیە، بەڵام هەموو رەفتارەكانی حكومەت نادەستووری دەبێت و بە ئاشكرا دەستوور پێشێلدەكرێت.\nئەم خاڵانەی ئاماژەمان پێكردن هیچیان لە توێژینەوەیەكدا نەهاتوون كە تایبەت لەسەر عێراق نووسرابن، بەڵكو لەو توێژینەوانە ئاماژەیان پێكراوە كە بەشێوەیەكی گشتی پێناسەی سەرهەڵدانەوەی دەوڵەتی دڕندەی پێكراوە، لەوانەیە بەپێی ئەو توێژینەوانەی كراون هەموو ئەو خاڵانەی ئاماژەمان پێكرد هەموویان پێكەوە لەیەك دەوڵەت كۆنەبووبنەوە، بەڵام پرسیار لێرەدا ئەوەیە كام لەم خاڵانە لە شێوازی حكومڕانی ئێستای عێراق بەدەستی حزبی دەعواو مالیكیەوە بوونی نییە؟ وەڵامی ئەم پرسیارەیە كە مەترسی رەفتارەكانی ئێستای حكومەتی عێراق نەك هەر لەسەر ئاستی ناوخۆی عێراق، بەڵكو لەسەر ئاستی هەرێمی و نێودەوڵەتی دەردەخات، بەوەی بەدەوامی ئەم هەنگاوانە دەبێتە كارەساتێك بۆ عێراق و بۆ كۆمەڵگەی نێودەوڵەتی، بۆیە بەتەنیا كاری عێراقیەكان نییە رێگە لەم رەفتارانە بگرن، بەڵكو پێویستە كۆمەڵگەی نێودەوڵەتیش پشتگیری ئیرادەی خێری ئەو لایەنە عێراقیانە بێت، كە دەستنیشانی گرفتەكەیان كردووە و هەستیان كردووە كە كێشەكە لە شێوازی حكومڕانی و پێشێلكردنی دەستووری عێراقدایە.\nچۆن رێگە لە ئەقڵیەتی دیكتاتۆری دەگیرێت\nكێشەی سەرهەڵدانی ئەقڵیەتی دیموكراتی لە قۆناخی بونیادی دیموكراتی كێشەیەكی جیهانیە لە ئەمریكای لاتینەوە بوونی هەیە تادەگاتە فەلەستین و لە سیرالیۆنەوە تا سلۆفاكیا و لە پاكستانەوە تافلیپین بوونی هەیە، هەربۆیە ئەگەر لەبەشێكدا رووبەڕووبوونەوەی ئەقڵیەتی دیكتاتۆری ئەركی سەرشانی گەلانی ئەو وڵاتە بێت، ئەوا لەبەشێكی دیكەدا دەبێتە بەرپرسیاریەتێكی نێودەوڵەتی، بەتایبەتی دەوڵەتانی بەخشەر و رێكخراوە نێودەوڵەتیەكان كە یارمەتی وڵاتانی تازە پێگەیشتوو لە قۆناخی ئینتیقالی دەدەن، بەڵام دیسان بۆ وڵاتێكی وەكو عێراق لەوانەیە جیاوازییەكە هێشتا لەگەڵ ئەو دەوڵەتانە جیاوازتر بێت، لەبەر ئەوەی هێزە نێودەوڵەتیەكان بە سەركردایەتی ئەمریكا بەشێوەیەكی ئارەزوومەندانە رژێمی سەدام حوسێنیان رووخاند بۆ ئەوەی لە عێراقدا دیكتاتۆریەت نەمێنی و پێناسەی سەركەوتنی شەڕی عێراقیش لە سیاسەتی ئەمریكادا، بونیادی عێراقێكی دیموكراتی و فیدرالیە، بۆیە ئەگەر عێراق بگەڕێتەوە بۆ تاكحزبی و تاكڕەوی و دیكتاتۆری، ئەوا مانای ئەوەیە ئەمریكا و هاوپەیمانانی چەند قوربانیان داو چەند پارەیان خەرجكرد، هەموویان لە كیسداو تەنیا دیكتاتۆرێكیان بە دیكتاتۆرێكی دیكە گۆڕیوە، لەم حاڵەتەشدا كە هەرێمی كوردستان كە ئێستا كێشەی لەگەڵ بەغدا هەیە و كار گەیشتۆتە ئەوەی مەترسی پێكدادانی سەربازی رووبدات، ئەم هەرێمەش جیا لەوەی بەشێك بووە لە هاوپەیمانی نێودەوڵەتی بۆ بونیادی دیموكراتی لەعێراقدا، خۆی بۆتە ئەزموونێكی سەركەتووی بونیادی دیموكراتی لە رۆژهەڵاتی ناوەڕاستدا، بۆیە ئەگەر یارمەتی ئەم هەرێمە نەدەن، ئەوا تەنیا دەسكەوتێكی دیموكراتی كە ئەمریكا بیەوێت شانازی پێوە بكات لەسەر ئاستی گشتی ئەمریكا و لەسەر ئاستی نێودەولەتی، ئەوا شكستێكی گەورەتری رووبەڕوو دەبێتەوە، لەمەش گرنگتر لەبەر ئەوەی داواكارییەكانی هەرێمی كوردستان بۆ راستكردنەوەی شێوازی حكومڕانی و پابەندبوونە بەدەستووری عێراقەوە، ئەوا ئەگەر ئەمریكا و هێزە نێودەوڵەتیەكان پشتگیری ئەم ئاراستەیە نەكەن، ئەوا مانای ئەوەیە ئەوان خۆیان زەمینە خۆش دەكەن بۆ ئەوەی پیرۆزبایی لە دیكتاتۆرێكی دیكە بكەن، بۆ رێگرتن لەو ئاراستە خراپەی ئێستا حكومەتی عێراق خستویەتە گەڕ، ئەم راپۆرتە بە پشت بەستن بە توێژینەوە سیاسییەكان، ئاماژە بەم خاڵانە دەكات:\n1- عێراقیەكان چاوەڕێی ئەوەبوون دوای زیاتر لە 80 ساڵی زستانی سیاسیی دیكتاتۆریەت، بە سەركەوتنی پرۆسەی ئازادكردنی عێراق بەهاری ئازادی دەست پێبكات، بەڵام هەژموون و باڵادەستی حزبێكی سیاسی وەك حزبی دەعوا، ئاراستەی ئەم بەهارەی پەكخست و پرۆسەی دیموكراتی سڕكرد.\n2- لە ئاكامی بێدەنگبوونی ئەمریكا و هاوپەیمانان لەسەر پێشێلكردنی بنەما ستاندەرەكانی دیموكراتی و پابەندنەبوون بەدەستوورەوە، رەوتی ئاراستەی حكومڕانی لە عێراقدا لە دیموكراتیەوە گۆڕدرا بۆ مەزهەبگەرایی و شەڕی نێوان شیعەو سوننە و ئێستا بۆ هەڕەشەكردن لە هەرێمی كوردستان.\n3- بۆ ئەوەی ئەم ئاراستەیە لە خاڵێكدا رابوەستێت، پێویستە نفوزی ئەمریكا لەعێراق بەپشتگیری هاوپەیمانان بكرێتە پاڵپشتیەك بۆ دووبارە زیندووكردنەوەی پرۆسەی سیاسی لەعێر اق و ملكەچكردنی سەرۆك وەزیران بۆ حكومڕانی لەسەر بنەمای شەراكەتی نیشتمانی لە چوارچێوەی حكومەتی شەراكەتی نیشتمانیدا.\n4- پێویستە گوشار بخرێتە سەر حكومەتی عێراق كە بودجەی عێراق بۆ خزمەتگوزاری هاووڵاتیانی عێراق سەرف بكرێت، هەروەها پێویستە راپۆرتی شەفافیەتی نێودەوڵەتی كە عێراقی بە سێهەمین وڵاتی گەندەڵ پێناسەكردووە و بەغدای بە سێهەمین پایتەختی پیس لە عێراق هەژماركردووە ئەوە لەبەرچاو بگیرێت و بوار نەدرێت ئەمانە بەسەر حكومەتی عێراقدا تێپەڕێت.\n5- پێویستە ئەمریكا بە تایبەتی و دەوڵەتانی بەخشەر كە بۆ بونیادنانەوەی عێراق هاوكاری عێراق دەكەن، یارمەتی و هاریكارییەكانیان مەرجدار بكەن، هەتا حكومەتی ئێستای عێراق بەم ئاراستەیە هەنگاو هەڵبگریت ئەو یارمەتیانە رابگیرێت.\n6- بۆ گوشار خستنە سەر حكومەتی عێراق دەبێت ئەندامیەتی عێراق لە كۆمەڵێك رێكخراوی نێودەوڵەتی هەڵبواسرێت، تەنانەت پێویستە كۆمكاری عەرەبی ئەندامیەتی حكومەتی عێراق هەڵبواسێت، لەبەر ئەوەی رەفتارەكانی ئێستای مالیكی بە هەڵگیرسانی شەڕی مەزهەبی دژی سوننە و شەڕی كورد و عەرەب لەعێراقدا، بنەماكانی كۆمكاری عەرەبی پێشێلدەكات، هەروەها پێویستە رێكخراوی دەوڵەتانی ئیسلامیش هەمان هەڵوێستیان هەبێت، لەبەر ئەوەی رەفتارەكانی مالیكی فیتنەیە و دەوڵەتانی ئیسلامیش نابێت لەبەردەم فیتنە بێدەنگ بن.\n7- بۆ ئەوەی هیچ پێكدادانێك لەنێوان هێزی پێشمەرگە و سوپاكەی مالیكی روونەدات، باشترە پەلە بكرێت هێزی هاوپەیمانان یان هێزی ئاشتی پارێزی سەر بە نەتەوەیەكگرتووەكان بكەوێتە نێوانیانەوە، ئێستا لەسەر ئاستی سیاسی و دیپلۆماتی هەست بە هەنگاوێكی گرنگی نەتەوە یەكگرتووەكان دەكرێت و نەتەوە یەكگرتووەكان لە هەڵوێستی ئاشتیخوازانەی هەرێمی كوردستان بۆ چارەسەركردنی كێشەكان بەرێگەی دیالۆگ ئاگادارە، لەهەمانكاتدا ئاگاشی لە رەفتاری ئیستفزازیانە و هەڵكشانە سەربازییەكانی سوپاكەی مالیكی هەیە، بۆیە ئەگەی نەتەوە یەكگرتووەكان هەنگاوی دیكە هەڵنەگرێت و هەوڵنەدات هێز بنێرێت، لەوانەیە بارودۆخەكە لەكۆنترۆڵ دەرچێت.\n8- دەكرێت نەتەوە یەكگرتووەكان و ئەمریكاو هاوپەیمانان پشتگیری لە دەسەڵاتی سەرۆك كۆماربكەن، لەكاتێكدا مالیكی نەێتە ژێر بار، ئەوا دەبێت سەرۆك كۆمار بڕیار بدات بۆ ئەوەی هەڵبژاردنێكی پێشوەختە بكرێتەوە.\nناكرێت لە وڵاتێكدا دەستوورێك هەبێت كە پەسەندكراوی خەڵك بێت و بەڵام حكومەت كارەكانی نادەستووری بێت و دەستوور پێشێلبكات و چاوپۆشی لێ بكرێت، بۆیە زۆر گرنگە هاوپەیمانان و ئەمریكا و نەتەوە یەكگرتووەكان جەخت لەسەر پابەندبوون بەدەستوور بكەن و ئەوەی پێوەی پابەند نەبوو، شەرعیەتی یاسایی لێ بسەنرێتەوە. ئه‌م بابه‌ته (408) جار بینراوه\tدیمانه‌کانی ئه‌م راپۆرته\tبەشارە دۆمانی بۆ گوڵان:لە هەموو وڵاتانی تازە پێگەیشتووی قۆناخی راگواستندا سەرهەڵدانی ئەقڵیەتی تۆتالیتاری مەترسیەكی گەورەیەپرۆفیسۆر بەشارە دۆمانی ئوستادی مێژوو و دیراساتی عەرەبییە لە زانكۆی بیركلی و پسپۆر و تایبەتمەندە لەسەر مێژووی گرووپە كۆمەڵایەتیەكان و كاریگەری ئەو گرووپانە لەسەر رەوتی حكومڕانی لە كۆمەڵگە، بۆ قسەكردن لەسەر كاریگەری رژێمە تۆتالیتارەكان لەسەر ژیانی كۆمەڵگە، پرۆفیسۆر دۆمانی بەمجۆرە رای خۆی بۆ گوڵان دەربڕی:\tدیڤید واڵەندەر بۆ گوڵان: كاتێك پرۆسەی دیموكراتی شكست بێنێت ئەوا ئەگەری گەڕانەوەی دیكتاتۆریەت حەتمیەپرۆفیسۆر دیڤید واڵەندەر ئوستادی زانستی سیاسەتە لەزانكۆی ڤێرجینیایە و تایبەتمەندە لەكاروباری حكومەت و حكومڕانی و بونیادی دەوڵەت و پەرەپێدان، بۆ قسەكردن لەسەر ئەو ئاستەنگانەی ئەقڵیەتی دیكتاتۆری لە پرۆسەی دیموكراتی قۆناخی راگواستنی وڵاتانی تازە پێگەیشتوو دروستی دەكات، لە خاوتنێكی تایبەتدا بۆ گوڵان، پرۆفیسۆر واڵەندەر بەمجۆرە رای خۆی بۆ گوڵان خستەڕوو:\tئەلیكسندەر كیترۆف بۆ گوڵان:لە حەفتاكانی سەدەی رابردوو لە یۆنان و ئیسپانیا هەوڵی گەڕانەوەی دیكتاتۆریەت درا بەڵام سەرنەكەوتنپرۆفیسۆر ئەلیكسندەر كیترۆف ئوستادی مێژووە لە زانكۆی هاڤرفۆرد و پسپۆر و تایبەتمەندە لەسەر مێژووی هاوچەرخ بە تایبەتی مێژووی سیاسی ئەوروپا، سەبارەت بە شكستهێنانی پرۆسەی دیموكراتی بەهۆی ئەقڵیەتی تۆتالیتاری و خۆسەپاندنەوە، پرسیارمان لە پرۆفیسۆر كیترۆف كرد و بەمجۆرە وەڵامی گوڵانی دایەوە:\nله‌سه‌رهێڵ : 84\nژماره‌ی سه‌ردان : 19862831


به‌رواری دابه‌زاندن: 19/10/2020 : 14:49:22\nسۆزو خۆشەویستی بە هیچ ناچێت بە هیچ پێوەرێک ناپێورێت، لە سەر دەربڕینی خۆشەویستی ناکرێت داوای بەڵگە و دلیل و بورهان بکەین، خۆشەوستی ڕام ناکرێت ، هیچ یاسا و ڕێسایەک بەسەر خۆشەویستیدا ناچەسپێت، عیشق جیاوازە و عیلم و ئەقڵ و ئاوەز جیاواز، ئەوەی بە پاڵنەری خۆشەویستی دەکرێت ناکرێت بڵێین، ڕێگەپێدراوە یان ڕێگەپێدراوە نیە.\nسواد بن غزية، رضي اللهُ عنه، لە ڕۆژی (بەدر ) نوسا بە رسولَ اللهِ صلى الله عليه وسلم، زگی موبارەکی ماچکرد ، پێغەمبەر صلى الله عليه وسلم، نەیفەرموو هەڵەت کرد ناشەرعی و تاوان و گوناهت کرد ، تەنها ئەوەندە پرسیاری فەرموو : "ما حملكَ على هذا يا سواد؟"، ئەوە بۆچی وا دەکەیت ، مەبەستت چی بوو لەم کارەت ، ئەویش بەبێ سێ و دوو فەرموی: يا رسول الله: حَضَر ما ترى، فأردت أن يكون آخر العهد بك، أن يمس جلدي جلدك، فدعا له بخير".\nئەوە دەربڕینی خۆشەویستیە لەو ساتانەدا کە نزیکی کۆچکردنی یەکجارەکیە لەم دونیا، پێغەمبەر صلى الله عليه وسلم نەک ئینکاری ناکات بەڵکو پاداشتێکی گەورەی دەکات نزای خێری بۆ دەکات، ئاخر ئەو زاتە صلى الله عليه وسلم خۆی سەرچاوە و سیمبوڵی خۆشەویستیە، خۆی ئەزمونی خۆشەویستی گەورەی کردووە لە خزمەتی پەروەردگاری ئەعلادا (جل جلالە).\nلەم مانگەدا عاشیقانی رسول الله صلى الله عليه وسلم بە شێوازی جۆراو جۆر خۆڕسکانە و لە کانگای دڵەکانەوە سۆز و خۆشەویستی بۆ پێغەمبەری ئازیز صلى الله عليه وسلم دەدەبڕن، بابەکەس نەڵێیین بیدعەت کرد، هەڵەت کرد، گوناهو تاوانت کرد، مادام لە سنورەکانی شەرع دەرنەچن، لێگەڕێن ئەم وەرزە بکەین بە مانگی عیشق و خۆشەویستی، ئەو خۆشەویستیەی کانیاو و سەرچاوەی هەموو خۆشەویستیە پیرۆزەکانە، وەرزی نوێکردنەوەی خۆشەویستی ڕاستەقینە بۆ ئازیز ترین و خۆشەویست ترین کەسمان بۆ پێغەمبەری سەروەر صلى الله عليه وسلم بۆ نوری چاومان بۆ ئارامی دڵمان ، خۆشەویستیەکی هەتا هەتایی هەرگیز دڵمان بە جێنەهێڵێت.\nژماره‌ی سه‌ردان : 8890020


جەنەڕاڵێکی ئەمریکی: لەدوای لەدایکبوونی داعش لە عێراق کشاینەوە\n2021.04.27 - 22:43\nجەنراڵێكى ولاتە يەكگرتووەكانى ئەمريكا پێى وايە، كشانەوەى هێزەكانى وڵاتەكەى لە عێراق بووەهۆى لەدايكبوونى ڕێكخراوى داعش و "دەستپێكردنى كارە دڕندانەكانى"، نورى مالكيش بە بەشێكى گەورەى ئەو شكستە دەزانێت.\nڕۆژنامەى "شرق الاوسط" لە زارى جەنراڵ جۆزێف فۆتێل، فەرماندەى پێشووى سەركردايەتى ناوەندى ئەمريكى لە ڕۆژهەڵاتى ناوەڕاست (27ى نيسانى 2021) بڵاويكردووەتەوە، كشانەوەى هێزەكانى ئەمريكا لە عێراق هاوكار بووە بۆ لەدايكبوونى ڕێكخراوى داعش و دەستپێكردنى كارە دڕندانەكانى.\nڕوونيشيكردووەتەوە، بەشى گەورەى ئەوەش بەر نورى مالكى، سەرۆكى وەزيرانى پێشووترى عێراق دەكەوێت، چونكە مالكى بووە هۆى بە سياسیكردنى سوپا و ئەوەش بووە هۆى ئەوەى نەتوانن شەڕى دژى داعش بكەن لەساڵى 2014 و موسڵ داگير كرا.\nفۆتێل لە بەشێكى ترى قسەكانيدا جەختيلەوەكردووەتەوە، ئيدارەى ئەمريكا بە سەرۆكايەتى جۆ بايدن پاڕێزگارى لە ئاستى ئێستا پشتگيريەكانى دەكات و پێشى وايە ئەوە باشە، بەڵام پێويستە ئەو ئاڕاستەيە ببينين كە دەيگرنەبەر و كێشەكانى وەك داعش و سوريا چارەسەر بكرێت كە تەنها كێشەى سەربازى نين.\nڕونيشيكردووەتەوە، پێويستە ئەوەش لە ڕێگەى هەوڵى دبلۆماسى و چارەسەرى سياسييەوە بێت، ئەوەش تاكە ڕێگەيە كە چارەسەرى كۆتايى هەبێت.\nنوێترین زانیاریی لەبارەی تەندروستیی ئەو کەسەی لەدوای وەرگرتنی ڤاکسین توشی ’’ئیفلیجی’’ بوو\n2021.05.06 - 22:04\nلەدوای کۆبوونەوەکەى کازمی.. بەغدا شاندێکى سەربازى ڕەوانەى هەرێم دەکات\n2021.05.03 - 21:20\nلەدوای هێرشەکەى پردێ.. نێچیرڤان بارزانی داوای دروستکردنی هێزی هاوبەش دەکات\n2021.05.01 - 09:34\nلاهور شێخ جه‌نگی هۆشدارى لە گەڕانەوەى داعش دەدات\n2021.05.05 - 23:50\nکۆمەڵەی زەحمەتکێشانی کوردستان هاتەدەنگ و سەلەفییەکان بە ’’داعش’’ ناودەبات\n2021.05.03 - 11:41\nداعش لە مەخمور هێرشیان کردە سەر سوپای عێراق\n2021.05.02 - 01:52\nفەڕەنسا لەسەر سزادراوانی بادینان هاتەدەنگ\n2021.05.08 - 19:47\nدواى 18 ساڵ زیندانى 90 زانا بێتاوانى ژنێک لە کوشتنى چوار منداڵەکەى ئاشکرا دەکەن\n2021.05.08 - 17:09\nڕاگەیەنراوێک لەبارەی ئاشکراکردنی ڕاستییەکانی کەیسی ’’مستەفا سەلیمی’’\n2021.05.08 - 16:47


5616 جار خوێندراوەتەوە\nلەچوارچێوەی بەشداریکردنی لە کۆڕبەندێکی پەیمانگای کارنگی، برێت مەکگۆر رێخکەری کاروباری خۆرهەڵەتی ناوەڕاست و باکوری ئەفریقا لە ئەنجومەنی ئاسایشی نەوەتەیی ئەمریکا رایگەیاند، گرنگترین ئامانجی ئەمریکا لە سوریا باشترکردنی دۆخی مرۆییە لەرێگەی کردنەوەی دەروازە مرۆییەکان بەمەبەستی گەرەنتی کردنی گەیاندنی هاوکارییەکان.\nوتیشی، ئامانجێکی دیکە پاراستنی رێککەوتنامەکان و ئاگربەستەکان و بەردەوامبوونە لە رووبەڕووبوونەوەی داعش و قاعیدە.\nلەبارەی ئامانگە گشتییەکانی ئەمریکا لە خۆرهەڵاتی ناوەڕاستیشدا، برێت مەکگۆڕ باسی لەوەشکرد، رێگری بکەن لە زۆربوونی کۆمەڵگە و دەوڵەتە داڕوخاوەکان لە ناوچەکەدا، چونکە شکستهێنانی وڵاتان بۆشاییەکی گەورەی دروستکردووە و ئەمەش رێگەی لەبەردەم گروپە چەکدارەکان خۆشکردووە لەو ناوچانەدا بمێننەوە، ئەمەش بەردەوام زیانی بە بەرژەوەندییەکانی ئەمریکا گەیاندووە.\nرێخکەری کاروباری خۆرهەڵەتی ناوەڕاست و باکوری ئەفریقا لە ئەنجومەنی ئاسایشی نەوەتەیی ئەمریکا ئاماژەی بەوەشدا، هێزەکانی ئەمریکا لە رۆژئاوا یارمەتی هێزەکانی سوریای دیموکراتییانداوە لە رووبەڕووبوونەوەی چەکدارانی داعش لە رووداوەکەی بەندیخانەی غوێران لە باشوری حەسەکە.\nوتیشی، ئەمەش بەڵگەیەکی روونە لەسەر بوونی مەترسییەکانی داعش.\nبرێت مەکگۆر باسی لەوەشکرد، ئەمریکا مافی خۆیەتی بەرگری لەبەرژەوەندییەکانی بکات و وەڵامی هەموو ئەو هێرشانە بداتەوە کە دەکرێتە سەری جا لەهەر لایەن و شوێنێکەوەبێت.\nلەبارەی بوونی هێزەکانیان لە سوریا بۆ رووبەڕووبوونەوەی ئێرانبێت، رێخکەری کاروباری خۆرهەڵەتی ناوەڕاست و باکوری ئەفریقا لە ئەنجومەنی ئاسایشی نەوەتەیی ئەمریکا ئاشکرای کرد، ئەوان لە سوریاوە رووبەڕووی ئێران نابنەوە، بە مافی ئیسرائیلیشی دەزانن بەرژەوەندییەکانی بپارێزێت و لسەر خاکی سوریاوە بەرپەرچی هەڕەشەکانی سوپای پاسدارانی ئێران بداتەوە.\nلەبارەی مامەڵەکردنی ئیدارەی بایدن لەگەڵ حکومەتی سوریادام برێت مەکگۆڕ رێخکەری کاروباری خۆرهەڵەتی ناوەڕاست و باکوری ئەفریقا لە ئەنجومەنی ئاسایشی نەوەتەیی ئەمریکا ئاماژەی بەوەدا، ئەوان هەرگیز پەیوەندییەکانیان لەگەڵ بەشار ئەسەد ئاسایی ناکانەوە، بەڵکو بەردەومدەبن لە لێپێچینەوە لەو تاوانانەی بەرامبەر گەلەی سوریا ئەنجامی داوە. وتیشی، ئەمریکا رێگەدەدات لە پێناو پاراستنی ئاسایشی سونرەکانی حکومەتی ئەردەن لەگەڵ سوریادا رێککبکەوێت.\nئەمەش لەکاتێکدایە، شەوی ٢٠ ئەم مانگە، ژماره‌یه‌ک چەکدارى داعش ئۆتۆمبێلێكی بۆمبڕێژكراویان له‌به‌رده‌م زیندانی غوێران لە حەسەکە تەقاندەوە، دواتریش روبه‌ڕوی ئاسایشی و پاسه‌وانی زیندانه‌كەش بونه‌وه، بەو هۆیەشەوە بەشێک لە زیندانییە داعشەکان هەڵاتن و تا ئێستاش دەیان کەس کوژراون و هەزاران کەسیش ئاوارەبوون.\nلای خۆشییەوە، هاوپەیمانى نێودەوڵەتى دژى داعش لە عێراق و سوریا بە فڕۆکەجەنگییەکانیان بۆردومانی ناوچەکەیانکرد و توانییان بەهاوبەشی لەگەڵ هێزەکانی سوریای دیموکرات دۆخەکە کۆنتڕۆڵ بکەنەوە و نزیکەی ٨٠٠ چەکداری داعش خۆیان رادەستی ئەو هێزانە کرد.


ANF | لە قامشلۆ ٥ شەهیدی بەرخۆدانی شەرەف بەخاک سپێردران\nشەرڤانانی ئازادی کە لە بەرخۆدانی شەرەف شەهید بوون، لە ڕێوڕەسمێکی جەماوەری دا لە شەهیدگای شەهید دەلیل سارووخان بەخاک سپێردران.\nسێشه‌ممه, 15 Oct 2019, 07:50\nئەحمەد سیوەرەکلی (دڵبرین) شەرڤانی قەسەدە لە ١٢ی ئەم مانگەدا لە دێرا زۆر، محەمەد حەسوون ئەندامی هێزەکانی ئاسایشی ناوخۆ لە ١٢ی مانگ لە سەرێکانی، ئالان محەمەد و ئەحمەد قاسم ئەندامانی هێزەکانی ناوخۆ لە ١٣ی مانگ لە گوندی مەبڕووکا، ڕامان عەلی ئەندامی هێزەکانی ئەرکی خۆپاراستنی جەوهەری لە ١٢ی مانگ لە سەرێکانی شەهید ببوون بە مەراسیمێکی جەماوەری ئۆغرکران.\nبە هەزاران کەس جەنازەکانیان لە ناوەندی ئەنجومەنی خانەوادەی شەهیدانی شاری قامشلۆ وەرگرت و بە کاروانێک بەرەو شەهیدگای شەهید دەلیل سارووخان بەرێکەوتن.\nکاروانی شەهیدان لە گۆرستانەکە لە لایەن جەماوەرەوە پێشوازی لێکرا.\nلە گۆڕستانی شەهیدان، ڕێوڕوسمی یادکردنەوەی شەهیدان دەستیپێکر و دواتر محیەدین حەسەن ئەندامی ئەنجومەنی خانەوادەی شەهیدان و زەلال جەگەر هاوسەرۆکی تەڤدەم قسەیان کرد.\nزەلال وتی، "ئێمە بەڵێنی ئازادی و تۆڵەسەدنەوە و ڕزگاری وڵاتەکەمان داوەتە شەهید و دایکەکانمان، لەبەرئەوەش ئێمە بەرخۆدان دەکەین و بەو هۆیەشەوە پێویستە یەکێتیەکەمان بەهێز بکەین."\nزەلال ڕاشیگەیاند، نزیکەی ٩ ساڵە لە باکوور و ڕۆژهەڵاتی سوریا بەرخۆدانێکی مێژوویی بەڕێوەدەچێت. شەڕێکی زۆرمان کرد و بە هەزاران شەهیدمان دا. بۆیە ئێمە ئازادیەکەمان بەدەست دێنین و بۆ پاراستنی دەستکەوتەکانی شەهیدەکانمان بەرخۆدان دەکەین. دەوڵەتی تورکی داگیرکەر هەوڵ دەدات دەستکەوتەکانی باکوور و ڕۆژئاوای سوریا لەناوببات. ئێمەش تێدەکۆشین و شەرەفی گەلان دەپارێزین. چەندین ساڵە لەدژی داعش شەڕ دەکەین، لە جێگەی هەموو جیهان شەڕمان کرد و هەموو گەلانی جیهان پشتگیریان کردین. بەڵام عقلیەتی دەوڵەتی دیکتاتۆری تورکیا و بەرژەوەندیەکانی وڵاتانی وەک ڕووسیا و ئەمریکا لەبەردەم گەلانی جیهان بوون بە لەمپەڕ. بەداخەوە ئەوە ڕاستیەکەیە.\nدواتر خۆشکی شەهید محەمەد، سۆزی حەسوون قسەی کرد و وتی، "ساڵی ڕابردوو ئێمە لێرە وەستابووین و وتمان دەتوانین شەهیدێکی تریش پێشکێش بە وڵاتەکەمان بکەین. ئەمڕۆ لێرەین و برا و هاوڕێکەم شەهید بووە، بەڵێنم دا فرمێسک نەبارێنم و فرمێسکەکانم بۆ تۆڵەسەندنەوە دەشارمەوە."\nسۆزی وتیشی، "کاتێک شەهید محەمەد بەرەو سەرێکانی بەڕێکەوتووە وتویەتی 'ئەمڕۆ ڕۆژی شەرەفە. ئەگەر ئەگەر ئێمە شەرەفمان نەپارێزین کێ دەیپارێزێت؟"\nدواتر ناسنامەی شەهیدەکان ئاشكرا کرا و ڕادەستی بنەماڵەکانیان کرانەوە. جەنازەی شەهیدان بە دروشمی جەماوەر و دایکان بەخاک سپێردران.


بورهان شێخ ڕەئوف: عیراق لەبەردەم قەیرانی ئاودا. – WtariKurd\nبورهان شێخ ڕەئوف: عیراق لەبەردەم قەیرانی ئاودا.\n– Posted on 2018-03-25بابەتی: ئابوری\nسەرەڕای قەیرانە گورچكبڕەكانی عیراق هەرلە تیرۆرو گەندەڵی و پێكنەهاتنی پێكهاتەكان لەسەر فۆرمێكی گونجاو لە چوارچێوەی دەستووری عیراقدا بۆ بەڕێوەبردنی وڵات، قەیرانی سەرچاوەكانی ئاوو وشك كردنی لەلایەن وڵاتانی دراوسێوە بە تایبەتی ئێران و توركیا بەر دەرگای بە عیراق گرتووەو پێدەچێت لە ساڵانی ئایندەدا كێشەی ڕاستەقینە بن .\nئەم ترسەلە خۆڕا نەهاتووە بەڵكو ئەوەی ناوەندەكانی چاودێری سەرچاوەكانی ئاو لە جیهان و ناوچەكە ئاماژەی پێدەكەن و پێشبینی دەكەن ئەوەیە كەتا ساڵی 2040 عیراق دەبێتە وڵاتێكی بێ ڕووبار و هەردوو زێ‌ی ( نەمر) دیجلەو فورات كە لە ڕابردوودا وای پێ دەوترا ئیتر دەمرن و ناگەنە شەتولعەرب و ناگەنە كەنداوی عەرەبی و دەریا و بە تایبەتی لە هەشت ساڵی ئایندەدا واتە تا ساڵی 2025 ڕووباری فورات بە تەواوی وشك دەبێت و سەرەتا ی وشكەساڵیەكی گەورە سەرهەڵدەدات و ڕووباری دیجلەش دەبێتە زێ یەكی بچووك و باریك .\nبەڵێ عیراق لە ئێستادا ڕووبەڕووی كەمبوونەوەو دابەزینی سەرچاوەكانی ئاو دەبێتەوە تا ڕادەی وشككردن بە شێوەیەك كە كەلە سێ دەیەی ڕابردوودا بە تێكڕا نیوەی ئاوی عیراق لە دەست دراوە كە لە نیوەی یەكەمی سەدەی ڕابردوودا خاوەنی بووە .\nلەلایەكی ترەوە لە دەساڵی ڕابردوودا لە 80% ئەو بڕەئاوەی كەلە سەرچاوەكانی ئێرانەوە دەڕژانە خاكی عیراقەو لە دەستچوون بە هۆی بڕینی زیاتر لە 35 زێ ی سەرەكی و سەرچاوەی ئاو بە گوێرەی ڕاپۆرتی كۆمیتەی كشتوكاڵ وئاوی ئەنجومەنی نوێنەرانی عیراق هەروەها ڕاپۆرتەكە ئاماژەی بەوەش داوە كە لە ئێستادا تەنها حەوت زێ و سەرچاوەی ئاو ماوەلە ئێرانەوە ، كە حكومەتی ئێران لە هەوڵی ئەوەش دایە كە ئەوانیش ببڕێت چ بە بنیاتنانی بەنداو پڕۆژەی ئاودێری .\nهەردەربارەی ئەو سەرچاوە ئاویانەی كەلە ئێرانەوە دەڕژێنە خاكی عیراقەوە پێمباشە زیاتر ڕوونی بكەمەوە ، ئێران لە هەنگاوێكی یەكلایەنە ڕێڕەوی هەردوو ڕووباری كارون و ئەڵوەندی گۆڕی كە زیانی زۆری بەڕووبەرێكی زەوی كشتوكاڵی بە پارێزگاكانی بەسرەو واسیت و دیالە گەیاند لەلایەكی ترەوە حكومەتی ئێران لە ساڵی 2011 بڕیاری بنیادنانی 152 بەنداوی داوە كە بۆ زیاتر كۆنترۆڵكردنی ئەو ئاوانەی كەدەڕژێنە ناو خاكی عیراقەوە .\nسەرچاوەیەكی تری ئاوی عیراق لە توركیاوە دەهات كە هەوڵدەدەین لێرەدا بە كورتی تیشكی بخەینەسەر :\nلە دوای ساڵی 2003 ڕووخانی ڕژێمی عیراق سەرقاڵبوونی عیراق و عیراقییەكان بە كێشەو ململانێ ناوخۆییەكان شەڕی تائیفی و تیرۆر هەروەها لە سوریاش لە ساڵی 2011 ەوە سەرهەڵدانی ڕوداوەكانی بەهاری عەرەبی وقەیرانەكانی ئەو وڵاتەو شەڕی ناوخۆیی، توركیا بەتەنها دەستی گرتووە بە سەر هەموو سەرچاوەكانی ئاوەو كۆنترۆڵی كردووەوبە سیاسەتێكی زۆردارانەو ناڕەواو دوور لە هەموو یاسا و ڕێسا نێو دەوڵەتیەكان ئەویش بە دامەزراندن و بنیاتنانی زۆر پڕۆژەی زەبەلاح و قەبە كە زیاتر لە 1700 بەنداو دەریاچەی دەستكردخۆی دەبینێتەوە هەر لەبەنداوی ئەتاتورك و ئەلیسۆ و سیرز و تا بەرنامەی GAP .\nئەگەرچی لە ڕابردوودا پەیماننامەیەكی جێگیر لە نێوان عیراق و توركیادا هەبوو كە توركیا تێكڕا 15.75ملیار مەتر سێجا واتە 500 مەتر سێجا لە چركەیەكدا بۆ عیراق دابین بكات دواتر لە ساڵی 1990 عیراق و سوریا گەیشتنە ڕێككەوتنێك بۆ دابەشكردنی ئاو لە نێوانیاندابە شێوەیەكی دادپەروەرانە كە 58% بۆ عیراق و 42% بۆ سوریا بێت ئیتر لەو كاتەوە سەرەڕای گۆڕانكارییەكان لەناوچەكەدا هیچ ڕێككەوتنێكی نوێ لە نێوان ئەم سێ وڵاتەدا واژۆ نەكراوە بۆ دابەشكردنی ئاو.\nهەرچەندە لە ساڵانی ڕابردوودا ئێمە زۆرجار گوێبیستی لێداوانەكانی كاربەدەستانی دەوڵەتی توركیا بووین كە دەیان وت ئەوان چلۆن نەوتەكەیان دەفرۆشن ئێمەش ئاویان پێدەفرۆشین كە ئەمەش ماناو مەدلولی خۆی هەیە جگە لەوەش بەرنامەی GAPی مەزن ئامانجی سیاسی لە پشتەوەیە كە پەیوەندی بە كێشەی كوردەوە هەیە لە توركیا بۆ دامركاندنەوەی ململانێكانی ناوچەی باشوری ڕۆژهەڵاتی ئەنازۆڵ و ئاسایشی ئاو خۆراكی عیراق و سوریا .\nلەلایەكی ترەوە هەموو ئەو پڕۆژانەی توركیا هەڕەشەی گەورەن بۆ سەرئایندەی عیراق هەڕەشەیەك وەكو ڕاگەیاندنی شەڕ وایە چونكە توركیا كەڵكی لەلاوازی دەوڵەتی عیراق وەرگرتووە لە ئێستادا لەچەند شوێنێكی جیاوە سەروەری عیراقی پێشێلكردووە بە شێوەی سەربازی چووەتە ناوخاكی عیراقەوە.


نامه نامۆکان .. نامه‌ی دووه‌م ... خه‌یاڵێکی نادیار .. دانەر\nئه‌ی خه‌یاڵه برۆنزی یه‌كه تۆ له كوێیت؟!هه‌موو كیشوه‌ره‌كانی زه‌وی به دواتا گه‌ڕام هه‌ر نه‌مد ۆزیته‌وه، له كۆتایدا تۆ هه‌ر له مه‌مله‌كه‌تی دڵی منا بوونت هه‌یه . . .\nله خه‌یاڵما هه‌زاره‌ها نه‌خشه‌ی تارماییم كێشا تا له حه قیقه‌تی بوونت تێ بگه‌م كه‌چی تۆ هه‌ر ئه‌بیته‌وه به خه‌یاڵ، چ وه‌همێكی پیرۆزی تۆ بۆ له سێداره‌دانی هه‌سته‌كانی من!. . ئه‌ی پێت نه‌وتم ((تۆ له مرۆڤه‌كانی ئه‌م سه‌ر زه‌وی یه ناچیت له ئه‌ستێره‌یه‌كی تره‌وه هاتوویت كه تا ئێستا كه‌س هه‌ستی به بوونی نه‌كردووه ته‌نها من نه‌بێت!. . )) تۆ ئێواره‌یه‌ك له كاتی ئاوابوونا هاتیت و پێت وتم ((باوه‌شم پیاكه له خۆشه‌ویستی زۆرم بۆت زمانم نایه‌ته گۆ چه‌ند سه‌رسامم به‌م هه‌سته ته‌نیا باوه‌شم پیاكه!. . )) كه‌چی ئێستا خه‌یاڵه‌كان بوونه‌ته‌وه به خه‌یاڵ وه‌ك په‌پووله پایزی یه‌كان به ده‌م باوه پیاسه ئه‌كه‌ن. . .\nهاوڕێ توره‌م لێت وه‌ك توڕه یی مناڵێكی فریشته ئاسا كه تێ ناگات و ته‌نها تووڕه ئه‌بێت، نیگه‌رانم وه‌ك ئه‌و ساتانه‌ی زه‌مه‌ن كه هه‌ر ئه‌ڕوات و ناتوانێت بوه‌ستێت، بێ ئارامم وه‌ك بێ ئۆ قره‌یی میللی كاتژمێر، سه‌یره ناتوانم ده‌ستت لێ به‌م ئاخر ئه‌ستێره‌كانی ئاسمانیش هه‌مان كێشه‌یان هه‌یه كاتێ خه‌ون به‌وه‌وه ئه‌بینن سه‌ما له‌گه‌ڵ یه‌كا بكه‌ن !. .\nپێم وتیت مرۆڤه‌كان هه‌موویان ده‌مامكدارن، هه‌موویان دڕنده‌ن، خاڵین له عه‌شق، له به‌رائه‌ت، له ڕاستگۆیی زۆر ئه‌ترسم ژه‌هر خواردیان كردبیت و جارێكی تر هه‌رگیز ده‌نگت نه‌یه‌ته گوێم!. . له بێ ده‌نگیت بێزارم بێزار نا هاوڕێ نامه‌وێت وا بمرم، دڵم نه‌وه‌ستێنی به بینینی ته‌رمه‌كه‌ت له سوچێكی كه‌لاوه‌كانی شا ر!. .\nئه‌وان كه ناتوانن له گریانی هه‌ور تێ بگه‌ن ئیتر چۆن له فرمێسكه‌كانی دڵی من !. . ئه‌وان كه په‌ڕه‌ی گوڵه‌كان ئه‌وه‌رێنن ئیتر چ ئومێد ێك بۆ هه‌ستی من !. . كه‌ست بینیوه به‌رد بگرێته په‌پووله؟! ئه‌ی هاوار په‌پووله‌ی شه‌هید ئه‌بینم من!. . ده‌سا ساقی پێكێك تێ كه با بێ ئاگا بم بۆ چه‌ند ساتێك من، بێ ئاگا بم له زوڵم و سته‌م له درۆو خیانه‌ت، چه‌ند شه‌رمه‌زارم به مرۆڤ بوونی خۆم كاتێك ئاكاره‌كانی مرۆڤه‌كانی ئه‌م سه‌رده‌مه ئه‌بینم ئاخر هاوڕێ مرۆڤ ته‌نها وشه‌یه‌كی ڕوكه‌شه‌و هه‌موو به‌ها جه‌وهه‌ریه‌كانی له ده‌ست داوه!. .\nبۆیه هه‌میشه یاخی بوونم خۆش ویستووه له نامۆ بوونم چێژم وه‌رگرتووه بۆیه په‌شیمان نیم له ناسینت به تۆ دڵ خۆش ئه‌بووم چونكه تۆ خه‌یاڵ بووی خه‌یاڵ. . ئه‌متوانی باڵه‌كانت ببینم كه ئه‌فڕیت به ئاسمانا. . تۆ چ نه‌وڕه‌سێكی بێ ناسنامه‌ی كه‌ناره‌كانی دڵی من بوویت!. .\nچش له بێزاریم ئیتر ناڵێم بۆ ماوه‌یه‌كه بێ ده‌نگی؟! بێ ده‌نگ به هاوڕێ نه‌وه‌ك مرۆڤه‌كان پێت بزانن و ئاگرێكت پێ بكه‌نه‌وه به چوار ده‌ورتا تا به‌یانی سه‌ما بكه‌ن و بخولێنه‌وه، ئاخر ئه‌وان تامه‌زرۆن بۆ شێواندنی تابلۆی خه‌یاڵ. . ئاخر ئه‌وان هه‌رگیز ناتوانن خه‌ون ببینن بۆ چوونه ناو باوه‌شی مانگ!.\nئه‌ی خه‌یاڵه برۆنزی یه‌كه تۆ له كوێیت؟!هه‌موو كیشوه‌ره‌كانی زه‌وی به دواتا گه‌ڕام هه‌ر نه‌مد ۆزیته‌وه، له كۆتایدا تۆ هه‌ر له مه‌مله‌كه‌تی دڵی منا بوونت هه‌یه.


نووچە نێت | ڕاستگۆیی بێ لایەنی| دکتۆر هەڵگورد ئەحمەد: تای خوێنبەربوون وەک کۆڕۆنا مەترسیدار نییە\nMay 2022 18 - 19:07:02\nدکتۆرێکى پسپۆڕی نەخۆشییەکانى هەناو، لەسەر نەخۆشى تاى خوێنبەربوون دەڵێت، تای خوێنبەربوون شتێکی نوێ نییە لە عێراق، گواستنەوەکانی لە کەسێکەوە بۆ کەسێکی تر ئاسان نییە، پێویست ناکات خەڵك ئەوەندە لێى بترسێت، وەکو ئەنفلەوەنزا و کۆڕۆنا مەترسی زۆری نییە. عومەر: تایبەت بە نوچەنێت\nئەمڕۆ چوار شەممە(18/ئایار/2022) دکتۆر هەڵگورد ئەحمەد پسپۆری نەخۆشییەکانی هەناو، لە لێدوانێکی تایبەت بە نوچەنێت دەربارەی نەخۆشی تای خوێنبەربوون گوتی، "تای خوێنبەربوون نەخۆشییەکی ڤایرۆسییە لە زووەوە هەیە، هەموو ساڵێک لەمانگی چوار و پێنج لە عێراق و دەورووبەری هەرێمى کوردستان سەر هەڵدەداتەوە، پەتاکە لەمێژە ناسراوە و دەیان جۆری هەیە، لە وڵاتانی دەوروبەری ئێمە (17) جۆر لەو ڤایرۆسە هەیە، لەرێگەی ئاژەڵەو (پند، قڕنە) دەگوازرێتەوە."\nدكتۆر هەڵگورد ئەحمەد، دەربارەى پەتاى پەتا خوێنبەربوون زیاتر روونیکردەوە، "كاتێ پندە لەسەر ئاژەڵی وەکو (مەڕ، بزن، مانگا) دەنیشێت، لە سەرو گوێیان خوێن دەخۆن، بەهۆی ئەو پندە ڤایرۆسەکە دەگوازرێتەوە بۆ ئاژەڵێکی تر، دەگوازرێتەوە بۆ مرۆڤیش، هەروەها بۆ گۆشتفرۆش، پزیشکی ڤێتەرنەرین و ئاژەڵدار، ئەوانە ئەگەرى تووشبوونیان زۆرترە، چونکە زۆر جار ئەو پندە بەر پێستی مرۆڤ دەکەوێت."\nسەبارەت بە نیشانەکانی تاى خوێنبەربوون گووتى، "بێهێز دەبێ، تا دەتگرێت، خوێن بەر بوون لە (دەمی، پووگی، لووتی)، لەگەڵ پیسایی و میزیش دەبێت، ئەمەیش دەبێتە هۆى لاواز بوونی جەرگ و ماددەی بلۆڕۆبین زەرتک زیاد دەکات، جگەر و گورچیلەکان لاواز دەکات دەرئەنجام مرۆڤەکە دەکوژێت."\nئەو ڕاشیگەیاند، "ئەم پەتايە تائێستا چارەسەری نییە، چارەسەر ئەوەیە، گەر کەسێک تووش بوو، دەبێت جیا بکرێتەوە لە خەڵکی لە شوێنی تایبەت وەک نەخۆشخانە دابنرێت،، لێرەش یەکەیەکی تایبەت کراوەتەوە بۆ پەتایە، پێوستە بەردەوام ئاوژینی بدرێتێ بۆ ئەوەی ووشک نەبێتەوە کە خوێنبەربوونی بوو، دەبێت خوێن و پێکهاتەکانی خوێنی بدرێتێ."\nهەر دەربارەى چۆنیەتى چارەسەرکردنى ئەو کەسانەى تووشى ئەم پەتایە دەبن، د. هەڵگورد ئەحمەد ئەوەشى خستەڕوو، " هەندێکجار دەرمانی خوێنبەربوونیشیان دەدرێتێ تا خوێنەکەی ئاسانتر بمەیەت و خوێنبەربوونەکەی بووەستێت، نەخۆشە چاک دەبێتەوە ئەگەر زوو بگەێندرێتە نەخۆشخانە، بەڵام ئەگەر درەنگ فریایی بکەویت و خوێنبەربوونەکەی زۆر بێت کاریگەری نەرێنی لەسەر کلیە و جگەری دروست دەکات، وە دەبێ ئەنتی بایۆییکیش بدرێتێ، دەبێت بۆ ئەوەی بەرگرى دروست بکات لەبەرامبەر بەکتریا".\nلەلایەکى ترەوە دكتۆر هەڵگورد ئەحمەد جەختى لە خۆپارێزى کردن لەم پەتایە دەکاتەوە و دەشڵێـت، "گۆشتفرۆشەکان و ئەوانەى کارى ئاژەڵدارى دەکەن دەبێ جلوبەرگى تایبەت لەبەر بکەن، دوای تەواو بوونی کارەکەی جلەکانیان نەبەنەوە بۆ ماڵەوە، ئەو کەسانەی گۆشتیش دەکرن دەبێ ناو دوو کیسى لایلۆن بکات و کەفە بەکار بهێنن لەکاتی کڕین و بەکار هێنان شۆردن و وردکردنی بەتایبەتی خوێن و پیسی بکاتە ناو کیسێک و جوان دایبخات، هەروەها گۆشتەکە بۆ ماوەیەک لەناو سەلاجە دایبنێت، چونکە ڤایرۆسەکە دەکوژێت."


Render Mask سکریپتێکی زۆر بەهێزی ماکس - سریدی ستۆدیۆ ماکس - ماڵپەڕی تەلارساز\nRender Mask سکریپتێکی زۆر بەهێزی ماکس\nلە لایەن Dashty لە 27 ئەیلولی 2015 لە بەشی سریدی ستۆدیۆ ماکس\n27 ئەیلولی 2015 دانراوە\nسکریپتی Render Mask، یەکێکە لە سکریپتە هەرە بەهێزەکان کە بە کار دەهێنرێت بۆ دروسر کردنی Render Passی وەک (Ambient Occlution, Z depth, color text, .....هتد).\nزۆر جار کە دەتەوێت Pass ێک دروست بکەی وا پێویست دەکات کە دیمەنەکە بە تەواوی ڕێندەر بکەیتەوە، بەڵام لە ڕێی ئەم سکریپتەوە دەتوانی بێ ئەوەی ڕێندەری بکەیتەوە pass ەکەی وەرگری و لە Compsiting دا بە کاری بهێنی.\nتایبەتمەندیەکانی ئەم سکریپتە:\nدروست کردنی Render pass بۆ دیمەنەکە.\nدەتوانی بە تەنها Pass ی یەک ئۆبجێکت یان چەند ئۆبجێکتێک وەرگری.\nدەتوانی وێنەکە بە شێوەی "JPEG, BMP, Cineon, V-Ray image, HDRI" پاشەکەوت بکەی.\nدەتوانی شێوەی ڕێکخستنەکانت پاشەکەوت بکەی بۆ ئەوەی جارێکی تر ڕاستەوخۆ ئەو شێوەیە بە کار بهێنی.\nدەتوانێت بە هەر دوو شێوەی "Drag", "3 Point" پاسی ZDepth وەرگرێت.\nداگرتنی ئەم سکریپتە\nماڵپەڕی پەرەپێدەری سکریپت\nزۆر دەمێکە بە دوای شتێکی لەو شێوەیەدا دەگەڕام !\n28 ئەیلولی 2015 دانراوە\nئەمەش ڤیدیۆیەکی فێراکاری لە سەری ..\nمن دەمێکە کاری پێ دەکەم و زۆر سودم لێ بینیوە.\nبەڵام لە ڤیڕەی ٣ دا ئەم تایبەتمەندیە زیاد کرا، بۆیە ڕاستەوخۆ لەوێوە بەکارم هێنا.\nبە خوا ڕزگارت کردم، هەر بژیت کاکە @Dashty.\nزۆر زۆر دەمێکە بە دوای شتێکی لەو شێوەیە دەگەڕام، پێشتر دەچووم و دووبارە ڕێندەرم دەکردەوە، بەڵام وام لێ دەکرد کە لحگهتحنگ حساب نەکات بۆ ئەوەی خێرا ڕێندەری بکەت، ئەمەش بە تەنها بۆ Alpha Channel بە کار دەهات.\nدەستخۆش بۆ ئە وبابەتە جوانە\nبە س لێرەوە حتر نازانم چی بکە م و دانابە زێ\nبەڕێز @Azmar Abdulkarim هەر کاتێک کێشەیەکی لەو شێوەیەت هاتە بەردەم ئەوە بە واتای ئەوە دێت ئەو وەشانەی ماکس نەدۆزرایەوە کە بۆی دروست کراوە، وەک من زانیاریم هەبێ ئەم پڵەگینە تا ماکسی ٢٠١٥ سەپۆرت دەکات. لەوانەیە تۆ ماکسی ٢٠١٦ ت هەبێ، بەڵام کێشە نیە هەر کار دەکات لە سەری، بەس پێویستە بە شێوەی Manual ڕێچکەی ماکسی بدەیتێ کە بە شێوەی ئاسایی دەکەوێتە (c:/program Files/Autodesk/3ds max 2016) .\nکلیک لە سەر Browse بکە و ئەو ڕێچکەیەی بدەرێ.\nهیوادارم ئەم زانیاریانە سودی هەبێت.\nدەست خۆش کاک خەلات گیان زۆر سوپاس براکەم


سەبارەت بەو لامەرکەزيیەی سەرۆک وەزیرانی ھەرێم باسی کرد\n2020-05-22 22:00 174 جار بینراوە کۆمێنت\n١/ سەرۆک وەزیرانی ھەرێم لەوتارەکەیدا باسی لامەرکەزی ئیداری کرد، بەڵام لامەرکەزی ئیداری بەبێ مالی، ھیچ بەھاو کاریگەرییەکی نییە، واتە ھەندێک دەسەڵاتی ئیداریت دەبێت بەبێ ئەوەی توانای دارایی و خەرجیت لەبەردەست بێت، ھەروەک ئەوەی کەبەڕێوەبەرایەتی ھاتوچۆی سلێمانی سەرو ١٩ ملیار دیناری ساڵانی پێشووی ھەیە، بەڵام ناتوانێت یەک دیناری خەرجبکات، لەکاتێکدا لە ١٧٪ ی داھاتیان بەحساب بۆ خۆیانە!\nدەیان نموونەی دیکەی ئاوا ھەیە، واتە لامەرکەزی کارگێڕی و دارایی ھیچیان بەبێ ئەویتریان بەھای نییەو نەداواکاری دەوێ نەڕێککەوتنی لایەنەکان، دروشمەو ھیچیتر.\n٢/ نزیکدەبینەوە لەساڵێکی تەمەنی کابینەی نۆیەم واتە چارەکێکی تەمەنی کابینەکە، کەچی ھەموو جار سەرۆکی حکومەت و بەیاننامەکانی حکومەت دەڵێت لامەرکەزی بەشێکە لەکارنامەی کابینەی نۆیەم، ئێستا دوای چارەکێک تەمەنی کابینەکە ئەو ھەنگاوانە بۆ جێبەجێکردنێ ئەو خاڵەی کارنامەکە کامەیە؟ بێگومان ھیچ، بەپێچەوانەوە ھەنگاوی توندکردنەوەی مەرکەزییەت دەستی پیکردووە بەمجۆرە:\n١/ پرۆژەی دەستەیەک لەلایەن سەرۆک وەزیرانەوە ئامادەیە بەناودەستەی خاڵە سنوورییەکان کەتێیدا فڕۆکەخانەی ھەولێرو سلێمانی لەوەزارەتی گواستنەوەو سەرجەم دەروازە سنوورییەکان لەوەزارەتی دارایی وەردەگرێتەوەو دەخرێتە سەر ئەم دەستەیەو راستەوخۆ دەیبەستێتەوە بەسەرۆک وەزیرانەوە! واتە ھەموو سەرچاوەکانی داھات، ئەوە جگە لەوەی تائێستا وەزارەتی سامانە سروشتییەکان کەسەرچاوەیەکی دیکەی داھاتە لەلایەن خودی سەرۆکی حکومەتەوە ئیدارەدەرێت و بێ وەزیرە.\n٢/ پرۆژەی دەستەیەکی دیکە بەناوی خۆراک و دەرمان ئامادەیەو بەشێک لەوەزارەتی کشتوکاڵ و بەشێک لەوەزارەتی تەندروستی لێدەکاتەوەو دەخرێتە سەر ئەم دەستەیەو راستەوخۆ دەبەسترێتەوە بەسەرۆک وەزیرانەوە، واتە وەزارەتەکانیش بەرەو بچووکبوونەوەو سەرۆکی حکومەت بەرەو دەسەڵاتی رەھا، ئەمەیە ھەنگاوەکانی کابینەی نۆیەم بۆ جێبەجێکردنی لامەرکەزی!!


ئه‌زموون تازه‌ى شانۆ له‌ناو جاده‌یل هه‌رێم - شـه‌فـه‌ق نيـوز\nئه‌زموون تازه‌ى شانۆ له‌ناو جاده‌یل هه‌رێم\nده‌روازه‌یگ وه‌رفراوانه ئه‌را ڕوڵه‌یل ملله‌ت له دوینه‌ره‌یل سه‌ر بكیشنه ناو هه‌ڵكه‌فت فكرى و سیاسى و كوومه‌ڵایه‌تى كوومه‌ڵگا، هه‌ر له‌وه‌ر ئه‌وه‌یش شانۆ گرینگى یا ئه‌همیه‌ت خاسیگ وه‌رگرت له ژیان ملله‌ته‌یل، چوینكه تواناى ئه‌وه دیریگ خواست و هه‌وه‌جه‌یل كوومه‌ڵگا ئاشكرا بكاو بچووگه قویلایى كلتوور رووشنهویرى و فكرى ملله‌ته‌یل و باس له ئه‌فسانه‌و رویداگه‌یل مللى و په‌نده‌یل بكاو ماریفه‌تیگ به‌یگه مه‌ردم، وه‌ل ئه‌وه‌یشا ئه‌و كیشه‌و گرفته‌یله بخه‌یگه ڕوى ك بڕیگ له چینه‌یل كوومه‌ڵگا وه‌ده‌سیه‌وه ناڵنن.\nبیگومان جویر ئه‌وه‌ك ئویشن(هویچ ملله‌تیگ بى شانۆ نیه)، هه‌ر له‌وه‌ر شانۆ دامه‌زریا وه ڕه‌نگه‌یل جیاواز تا ئه‌ركه‌یل رووشنهویرى و هوشیارى خوه‌ى باریگه جى. وه‌ى دویاخریشه هویر له دامه‌زرانن شانۆ كریا له جاده جویر شانۆ ئه‌را كاره‌یل هونه‌رى شانۆگه‌رى، هه‌ر له‌وه‌ر ئه‌وه‌یش وزاره‌ت رووشنهویرى له هه‌رێمك كوردستان كه‌فته هویر سازاداین ڤیستیڤاڵ شانۆ جاده(مسرح الشارع)و شار ده‌ربه‌ندیخان هه‌ڵوژانن ئه‌را جى وه‌جیكردن و ئه‌نجامداین شانۆ له‌ناو جاده‌یلى، بیگومان ئى جووره كاره‌یلیگ نه‌خش یا ده‌ور خاسیگ دیریگ ئه‌را گورجه‌وكردن جموجویل شانۆگه‌رى. هه‌ر له‌وه‌ر ئه‌وه‌یش چه‌ن شانۆگه‌رییگ پیشكه‌ش كریاو گه‌ورا شانۆكاره‌یل له هه‌رێم كوردستان ده‌ور خوه‌یان له‌تى نیشاندان وه نمایش جوانیگه‌وه، ك یه‌یش مزگانى خاسیگه‌و بانگه‌وازه ئه‌را ئاینده‌ى خاستر شانۆ و بیجگه ئه‌وه‌یش جه‌خت له‌بان ئه‌وه كرد هیمان شانۆ له هه‌رێم و له‌عراقیش نه‌خش خوه‌ى دیریگ ، ئمجا ئى جووره ڤیستیڤاڵیگ له‌ناو جاده‌و ئى جووره نمایشكردنه خوه‌ى وه‌ره‌و مه‌ردم گام نه‌یگ نه‌ك جویر ئه‌وه‌ك مه‌ردم وه‌ره‌و لاى بچن، یه‌یش ماناى گرینگى یا ئه‌همیه‌ت شانۆ ده‌یگ له وه‌رده‌وامى وه‌ل كوومه‌ڵگایا وه‌گووره‌ى وجوود شیوه‌ى جووراوجوور له شیوازه‌یل دراوردن یا ئخراجكردن ئه‌و نمایشه‌یله، یه‌یش له ئاست ئه‌و جووره فیستیڤاڵه‌یله به‌رزه‌و ئه‌كا.\nئه‌زموون شانۆ له‌جاده‌ى كوردستانى تویه‌نست چوار نه‌وه(جیل) بنه‌یگه یه‌كه‌وه هه‌ر له‌جیل ساڵه‌یل هه‌فتاى سه‌ده‌ى گوزه‌یشت تا نه‌وه‌یل ئى وه‌خته. ئى ئه‌زموونیشه ئامانجى ئه‌وه‌سه وه‌ربه‌سه‌یل نواى كار شانۆگه‌رى لاوه‌یگ و جموجویل و ئازایه‌تى باریگه‌وه ئه‌را شانۆ یا مه‌سره‌ح كوردى وه دراوردن تازه‌و شیواز تازه‌یگه‌وه.\nبڕیگ له هونه‌رمه‌نده‌یل له‌ى باوه‌ته‌وه هویر وڕاى خوه‌یان نیشاندان و جویر ئه‌زموونیگ سه‌ركه‌فتگ تاریفى كردن و له‌هه‌مان وه‌خت مه‌ردم فره‌یگش ئاماده‌ى نمایشكردنى بوین، ئمجا ئى ئه‌زموون شانۆگه‌ریه شوونه‌یل گونجیاگ وخاسیگ توایگ ئه‌را نمایشكردنى، وه هه‌رحاڵ تویه‌نیم بویشیم: ئه‌و فیستیڤاڵه یه‌كیگ بوى له گرینگترین به‌ر شانۆ یا مه‌سره‌ح كوردى.\nمحه‌مه‌د عه‌لى سه‌ماوى


پەیپاڵ - Casino\nHome - پەیپاڵ\nیەکەم هەنگاو کە پێویستە بیکەیت تا یاری بکەیت لە گازینۆکانی ئۆنلاین و ماڵپەڕەکانی گرەوی وەرزشی ئەوەیە کە پارەی ڕاستی داخڵبکەیت! دواتر دەتوانیت گرەوەکانت دابنێیت و هەست بکەیت وەک بە بەختترین کەس لەسەر زەوی ( لەکاتی بردنەوەی گرەوەکانت). هەر بەو شێوازە، کاتێک قازانج بەدەست دەهێنیت، پارەکەت ڕادەکێشیت بەو ڕێگەی پارەدانە و بە هیواوە ئەو بڕە بە خێرایی لەسەر هەژمارە بانکیەکەت بەردەست دەبێت. هەر بۆیە، دەتوانیت هەست بە خۆشی ڕاستی بردنەوە بکەیت! بە دڵنیاییەوە، ناتەوێت ئەم ئەزمونی گواستنەوەیە بێ هیوات بکات بەهۆی پێچوونی ماوەیەکی دڕێژی پرۆسە کردن یاخود عمولەی بەرز. هەر بۆیە ، پێویستە ڕێگایەکی پارەدانی پارێزراو و بەهێز بەکاربهێنیت کە ڕێگەت بدات پارە داخڵکردن و پارە ڕاکێشانەکانت بە خێرایی بکەیت، بێ کێشە، و بە پارێزراوی. بۆ ئەمە، جزدانی پەیپاڵ بەتەواوی بەناوبانگ بووە لە ناو یاریزانانی گازینۆی ئۆنلاین.\nپەیپاڵ کۆنترین، زۆر بەکارهێنراوترین و پارێزراوترین جزدانی ئەلکترۆنییە. دەتوانیت بەکاریبهێنیت بۆ گواستنەوەی پارە بۆ سودمەندانی تر لە ناوخۆ و جیهاندا، کڕینی ئۆنلاین، پارەدان بۆ بەرنامەکان و تایبەتیەکانی ناو یاریەکان، و وەرگرتنی موچەی مانگانەت. لەگەڵ ئەوەشدا، پەیپاڵ خزمەتگوزاریەکی تایبەت پێشکەش دەکات بۆ کۆمپانیاکان و خاوەن کارەکان. ئەم جزدانە دەتوانرێت لینک بکرێت بۆ کریدت کاردەکان، دێبت کاردەکان، کاردی کڕینەکان، و کاردی موچە. لەم دوایانەدا، ئەم جزدانە تەرکیزی زیاتری خستە سەر وڵاتانی ڕۆژهەڵاتی ناوەڕاست، بەتایبەت عێراق، چونکە پارەدانە دیجیتاڵی و ئەلکترۆنیەکان هێشتا لەم وڵاتانە زۆر بڵاو نیین بەراورد بە وڵاتانی ئاسیا و ئەوروپا و هەروەها کێبڕکێ لەگەڵ براندەکانی تر سنوردارە.\nئەم جزدانە چەند تایبەتمەندیەکی گرنگی هەیە کە پێش هەموو جزدانە دیجیتاڵیەکانی تر دەکەوێت. بۆ نموونە، گواستنەوەی دەستبەجێ پێشکەش دەکات، نرخی عمولە کەم دەکاتەوە، بە بڵاوی قبوڵکراوە لەسەر ئینتەرنێت، ڕوکارێکی سەر وێبی ئاسان و تەواوی هەیە، بەرنامەی مۆبایلی هەیە کە دەگونجێت لەگەڵ ئامێرەکانی ئەندرۆید و ئای ئۆ ئێس، و پشتگیری هەموو زمانەکانیش دەکات.\nجزدانی پەیپاڵ دەگەڕێتەوە بۆ 1998؛ بە ڕەچاوکردنی ئەوەی ئینتەرنێت بۆ بەکارهێنانی گشتی بەردەست بوو لە 1995، پەیپاڵ داهێنانێکی شۆڕشگێرانە بوو لەوکاتەدا! لە سەرەتاوە، ناوی جزدانەکە بریتی بوو لە “x.com”، بەڵام دواتر لە ساڵی 2001 گۆڕدرا بۆ پەیپاڵ “PayPal”. لە 2002، ئیبەی یەکەم جزدان کە بەردەست بوو بە نرخێکی بەرز کڕیەوە کە بریتی بوو لە 1.5 ملیار دۆلار!\nساڵی 2003 ڕوداوێکی نەخوازراو ڕوویدا بۆ پیشەسازی قومارکردن چونکە ئیبەی قەدەغە کرا لەلایەن هەموو دەسەڵاتەکانی پارەدان لە جیهاندا کە چیتر نەتوانێت کاربکات لەگەڵ پۆرتاڵەکانی قومارکردنی ئۆنلاین.\nلە 2010، بەریتانیا ڕێگای کردەوە بە بەردەست خستنی گواستنەوەی پارە بە پەیپاڵ بۆ قومارکردن بۆ هەموو هاوڵاتیان بەڵام تەنیا لەسەر ئەو پۆرتاڵانەی کە ڕێگەپێدراون. دواتر، کەنەدا، و ئەمریکا و وڵاتانی تر هەمان کاریان کرد.\nلە کاتی ئێستادا، دەتوانیت پەیپاڵ بەکاربهێنیت بۆ گواستنەوەی پارەی قومارکردن بە دوو مەرج، بە ناوەکانی:\nئەگەر دەسەڵاتی دارایی وڵاتەکەت پەیپاڵ پەسەند بکات\nئەگەر گازینۆیەکی ئۆنلاینی بەنرخ بدۆزیتەوە کە گواستنەوەکان بە پەیپاڵ قبوڵ بکەیت لە وڵاتەکەت.\nبەکارهێنانی پەیپاڵ عێراق لە گازینۆکانی ئۆنلاین\nوەکو ئاماژەمان پێکرد، جزدانی پەیپاڵ بەردەستە لە کەمترین بژاردەی گازینۆکانی ئۆنلاین و ماڵپەڕەکانی گرەوی وەرزشی و پێویستە ڕێگە پێدراوبێت لە بەریتانیا، ئەمریکا و کەنەدا. ئەگەر نیشتەجێی یەکێک لەم وڵاتانە نییت، ئەوا ناتوانیت پەیپاڵ بەکاربهێنیت بۆ پارە داخڵکردن و پارە ڕاکێشان لە گازینۆکانی ئۆنلاین و ماڵپەڕەکانی گرەوی وەرزشی. هەر بۆیە، باشترە ڕەچاوی بژاردەیەکی جێگرەوە بکەیت، وەک فاست پەی، ناسپەی، یاخود زەین کاش.\nچۆن هەژمارێک دروست بکەیت لەسەر پەیپاڵ؟\nپەیپاڵ خزمەتگوزاریەکی دیجیتاڵیە، هەر بۆیە پێویست ناکات بچیت بۆ هیچ جێگەیەک بۆ ئەوەی هەژمارێکی نوێ بکەیتەوە یاخود پارە داخڵکردن بکەیت، هەموو ئەوەی پێویستە بیکەیت ئەم هەنگاوانەی خوارەوەیە:\nبچۆرە ماڵپەڕی پەیپاڵ.\nکلیک بکە لە بژاردەی خۆ تۆمارکردن.\nهەڵبژێرە لە نێوان هەژماری بازرگانی یاخود هەژماری کەسی. هیچ جیاوازیەک نییە لە نێوان ئەم دوو بژاردەیە لە ڕووی عمولە یاخود شێوازی بەکارهێنان. لەگەڵ ئەوەشدا، هەژماری بازرگانی سنوری بەرزترت دەداتێ و گونجاوترە بۆ پارەدان و پارە وەرگرتن لە بەکارهێنەرانی ئۆنلاین و دەرەوەی وڵاتەکەی خۆت.\nدوای ئەوە، وڵاتەکەت/هەرێمەکەت هەڵبژێرە.\nژمارەی مۆبایل بنوسە.\nکۆدی OTP داخڵبکە کە دەنێردرێت بۆ ژمارە مۆبایلەکەت.\nدوای ئەوە ڕاستەوخۆ دەگوازرێیتەوە بۆ فۆڕمی خۆتۆمارکردن کە داوای چەند داتایەکی سەرەتایی و زانیاری کەسیت لێ دەکات.\nهەموو کاتێک بیرت بێت کە داتای ڕاست، نوێ و دەقیق داخڵبکەیت.\nدواتر، جزدانەکە داوات لێ دەکات کە کاردە بانکیەکەت پەیوەست بکەیت بە هەژمارەکەتەوە.\nباشترە کە ڤیزا کارد بەکاربهێنیت لەگەڵ جزدانەکە چونکە گونجاندنی زیاتر پێشکەش دەکات لە ڕوی پارە داخڵکردن، پارە ڕاکێشان، و گواستنەوەکان.\nجزدانەکە بڕێکی کەمی گواستنەوە دەبات کە 1$ یاخود 2$ دەبێت بۆ ئەوەی دڵنیابێتەوە کە کارتەکەت ئیش دەکات و بەکاردەهێنرێت\nدواتر، دەتوانیت دەست بکەیت بە بەکارهێنانی هەژمارەکەت، بەڵان ئاگادار بە کە گواستنەوەکانی یەکەمجارت پرۆسە دەکرێن بە کاتێکی کەمێک زیاتر. لەگەڵ ئەوەشدا، هەموو گواستنەوەکانی داهاتووت تەواو دەکرێن لە چەند خولەکێکدا.\nبۆچی پەیپاڵ بەکاربهێنیت لە کاتێکدا دەتوانیت کاردی بانک بەکاربهێنیت؟\nپەیپاڵ، و جزدانە ئەلکترۆنیەکانی تر، ڕێگەت پێ دەدات کە گواستنەوەکان بکەیت بە بێ ئەوەی داتای کاردەکەت هاوبەشی پێ بکەیت. ئەم تایبەتمەندیە زۆر گرنگە بۆ خۆ بەدوور گرتن لە گەندەڵی و دزین. بە گشتی، ئەگەر لۆگۆی پەیپاڵت بینی لە خوارەوەی هەر ماڵپەڕێک، دەتوانیت دڵنیا بیت کە ئەم جێگایە پارێزراوە بۆ داتا کەسی و داراییەکانت.\nئەگەر تەنانەت هەموو سێرڤەرەکانی ماڵپەڕەکە هاک بکرێن، و داتاکانیان بدزرێت، هاکەرەکان ناتوانن بگەن بە داتا هەستیارەکانت؛ چونکە یەکەمجار کاردی بانکیت بەکار نەهێناوە! لەوەش زیاتر، هیچ گواستنەوەیەک جێبەجێ ناکرێت لەسەر هەژماری پەیپاڵی خۆت بە بێ ڕەزامەندی پێشوەختەت، و جزدانەکە پشتگیری پارەدانەکانی خۆکاری ناکات، کە کێشەی سەرەکی کاردەکانی بانکیە، بۆ نموونە، ئەگەر کاردی بانکیت بدزرێت، دزەکە دەتوانێت گواستنەوە ئەنجام بدات پێش ئەوەی تۆ کاردەکە بلۆک بکەیت، کە ئەمە ڕوو نادات لەگەڵ پەیپاڵ.\nلەوەش زیاتر، کارێکی باش نییە کە وردەکاری کاردی بانکیت داخڵ بکەیت لەناو هەموو ماڵپەڕێک کاتێک کڕینێک ئەنجام دەدەیت، سکامەر و هاکەرەکان ڕێگای نوێ و داهێنانە دەکەن بۆ ئەوەی بتوانن پارەکانت بەدەست بهێنن. بۆ نموونە پلاتفۆڕم دروست دەکەن کە هاوشێوەی ئەو ماڵپەڕە بێت کە دەتەوێت گواستنەوەی تێدا بکەیت بۆ ئەوەی وات لێبکات داتاکانی کاردە بانکیەکەت داخڵبکەیت، و دواتر دەتوانن ئەم داتایانە بدزن و لە ڕێگەیەوە کڕین ئەنجام بدەن. بەڵام، بە دڵنیاییەوە، چونکە تۆ ناتەوێت توشی ئەم حاڵەتە بیت! هەر بۆیە، باشترە جزدانی پەیپاڵ یاخود هەر جزدانێکی تری ئەلکترۆنی بەکاربهێنیت!\nگازینۆی پەیپاڵ : سود & لاوازی\nگازینۆی پەیپاڵ چەند تایبەتمەندیەکی تایبەتی هەیە، بەڵام لەگەڵ ئەوەشدا هەندێک لاوازی، گرنگە کە هەموو ئەو خاڵانە بزانیت پێش ئەوەی بڕیار بدەیت کە پارەدانەکانت بە ئۆنلاین بکەیت\nپەسەند کراوە لە زیاتر لە 700،000 ماڵپەڕی ناسراو\nبەردەستە لە زیاتر لە 200 وڵات.\nبەکار دەهێنرێت لەلایەن 200 ملیۆن بەکارهێنەر لە هەموو جیهاندا\nپشتگیری 25 جۆری دراو دەکات\nڕێگە دەدات بە بڕیاری خۆت گواستنەوەکان بکەیت\nدەگونجێت لەگەڵ بەکارهێنەر و پلاتفۆڕمێکی سەر وێب پێشکەش دەکات و دەتوانیت ئەپەکە دابەزێنیت لە ڕێگەی گۆگڵ پلەی و ئەپ ستۆر\nچێژ وەرەگریت لە خێراییەکی تەواو\nدەتوانیت پەیوەستی بکەیت بە کاردی بانکی بە خێرایی و ئاسان\nمامەڵەی زۆر خێرا و لە هەمان کاتدا\nخزمەتگوزاری بەکارهێنەرێکی تەواو کە بەردەستە بە چەندین زمان.\nبەربەستە جیۆگرافیەکان: وەکو پێشتر ئاماژەمان پێکرد، گواستنەوەکانی قومارکردنی پەیپاڵ ڕێگەیان پێ دەدرێت تەنیا بۆ چەند وڵاتێک وەک بەریتانیا، ئەمریکا و کەنەدا.\nچەندین گازینۆ کار ناکەن لەگەڵی: بە گشتی، ئەگەر گازینۆکە لە بازاڕەکانی بەریتانیا، ئەمریکا، و کەنەدا کار نەکات، ڕێگەیان پێ نادرێت کە پەیپاڵ بەکاربهێنن. لەگەڵ ئەوەشدا، ئەمە لاوازیەکی ڕاستی نییە لەسەر گازینۆکە بێ یان پەیپاڵ! پەیپاڵ تەنیا بەردەست دەبێت بۆ ئەو گازینۆیانەی کە چەند ڕێگەپێدانێکی دیاریکراویان هەیە.\nعمولەی بەرز لە بەراورد بە سکریڵ و نێتێلەر. لەگەڵ ئەوەشدا، لە بەرامبەر ئەو عمولەیەدا پاراستن و پارێزراویەکت دەست دەکەوێت کە یەکەم دەبێت لە جیهاندا.\nبژاردەکانی تری جێگرەوەی پەیپاڵ چین؟\nئەگەر دەتەوێت ڕێگایەکی پارەدان بەکاربهێنیت بۆ پارەداخڵکردن و پارە ڕاکێشان لە گازینۆکانی ئۆنلاین و ماڵپەڕەکانی گرەوی وەرزشی لە عێراق، چەندین جێگرەوەی زۆر هەیە بۆ پەیپاڵ، لەناویاندا:\nفاست پەی. ئەم جزدانە یەکەم جزدانی مۆبایلە کە لە عێراقدا بڵاوبکرێتەوە. ڕێگەت پێ دەدات کە گواستنەوە ناوخۆیەکان بکەیت بۆ خێزان و هاوڕێکانت، پارەدانی پسوڵەکانت، وەرگرتنی پارە و کاردی خەڵات، کڕینی کاردی پڕکردنەوەی پێشوەخت، بازاڕکردنی ئۆنلاین و ئۆفلاین، و گواستنەوە بکەیت لەسەر گازینۆکانی ئۆنلاین بە ئاسانی.\nناسپەی. هەرچەندە ماوەیەکی کەمە بڵاوکراوەتەوە، بەناوبانگیەکی گەورەی لە نێوان یاریزانانی عێراقی بەدەست هێناوە بە هۆی ئەپێکی گونجاو لەگەڵ بەکارهێنەران، سنوری بەرزی گواستنەوە، کاردی پڕکردنەوەی پێشوەخت، و پرۆسەیەکی ئاسانی خۆتۆمارکردن. دەتوانیت ئەم جزدانە بەکاربهێنیت لەسەر چەندین گازینۆی ئۆنلاین و ماڵپەڕەکانی گرەوی وەرزشی\nزەین کاش. بڵاوکراوەتەوە لە 2018، زەین کاش یەکێکە لە نوێترین جزدانەکانی مۆبایل لەناو ڕێگاکانی پارەدانی عێراقی. وەکو جزدانەکانی پێشوو، زەین کاش ئەپێکی مۆبایلی ئاسان پێشکەش دەکات کە بەتەواوی خۆراییە بۆ بەکارهێنان، دەتوانیت ئەم جزدانە چالاک بکەیت بە هەبوونی سیم کاردێکی چالاکی زەین عێراق و تەنیا مۆبایلێکی زیرەک. دەتوانیت جزدانی زەین کاش بەکاربهێنیت بۆ پارەدانی کۆمپانیاکانی گەشتکردن، پڕکردنەوەی باڵانسی مۆبایل، و گواستنەوەکانت.\n1. ئایا پەیپاڵ لە گازینۆکانی ئۆنلاینی عێراق بەردەستە؟\nنەخێر، ناتوانیت پەیپاڵ بەکاربهێنیت لە ماڵپەڕەکانی قومارکردنی عێراقی. هەر بۆیە، پێویستە ڕەچاوی ئەوە بکەیت کە جزدانێکی تر بەکاربهێنیت وەک فاست پەی، ناسپەی، یاخود زەین کاش.\n2. عمولەکانی گواستنەوە لە پەیپاڵ چیین؟\nعمولەکانی گواستنەوە لە پەیپاڵ جیاوازن، بەڵام لە زۆربەی پارەدانەکان 5٪ زیاتر تێناپەڕن.\n3. چۆن پەیپاڵ بەکاربهێنیت بە ئۆنلاین لە عێراقدا؟\nدەتوانیت ئەم جزدانە بەکاربهێنیت لەسەر گواستنەوەکانی دەرەوەی قومارکردن وەک کڕینی ئۆنلاین، کڕینی کەل و پەل و خزمەتگوزاری و گواستنەوەی پارە بۆ بەکارهێنەرانی تر.


سیستمی بەرگری موشەکی ئێس 400 ی ڕوسی\nسەرۆکی دەزگای پیشەسازی بەرگری تورکیا وتی هێشتا ئەمەریکا هیچ هەنگاوێکی نەناوە بۆ پێکهێنانی کۆمەڵەیەکی کاری هاوبەش بۆ هەڵسانگاندنی ترسەکانی سەبارەت بە کڕینی سیستمی بەرگری موشەکی ئێس 400 ی ڕوسی لەلایەن تورکیاوە.\nواشنتن و ئەنقەرە بە ئاشکرا ناکۆکییان هەیە سەبارەت بە کڕینی ئێس 400 ی ڕوسی لەلایەن تورکیاوە و ئەمەریکا دەڵێت ئەو سیستمە لەگەڵ سیستمە بەرگرییەکانی هاوپەیمانێتی ناتۆدا ناگونجێت.\nواشنتن دەڵێت سیستمە موشەکیە بەرگرییە ڕوسییەکە هەڕەشەیە بۆ سەر فڕۆکە جەنگییە ئێف 35 ەکانی ئەمەریکا کە کۆمپانیای لۆکهید مارتن بەرهەمیان دەهێنێت، هەروەها هۆشیاریشیدا لەوەی ئەمەریکا سزا بەسەر تورکیادا دەسەپێنێت ئەگەر هاتوو تورکیا ئەو سیستمە لە ڕوسیا بکڕێت.\nتورکیا کە هاوبەشێکی سەرەکییە لە پڕۆگرامی ئێف 35 دا و کڕیارییەتی وتی سیستمی ئێس 400 کارناکاتە سەر فڕۆکەکان، هەروەها پێشنیاری ئەوەی بۆ واشنتن کردووە لیژنەیەکی کاری هاوبەش پێکبهێنرێت بۆ هەڵسانگاندنی کاریگەری سیستمەکە لەسەر فڕۆکە جەنگیە ئێف 35 ەکانی ئەمەریکا.\nسەرۆکی دەزگای پیشەسازی بەرگری تورکیا ئیسماعیل دەمیر لە ئەنقەرەی پایتەخت بە ڕۆژنامەنووسانی وت وڵاتەکەی ئامادەیە گفتوگۆ لەسەر ترسەکانی ئەمەریکا بکات.\nوتیشی " ئەگەر سەرچاوەی نیگەرانییەکانی ئەمەریکا بابەتێکی هونەرییە و پەیوەندیی هەیە بە بڵاوکردنەوەی سیستمی ئێس 400 ەوە لە تورکیا، ئەوا ئێمە چەند جارێک وتوومانە ئامادەین گفتوگۆ لەسەر ئەوە بکەین."\nدەمیر وتی " بەڵام ئەمەریکا هیچ هەنگاوێکی نەناوە بۆ پێکهێنانی ئەو کۆمەڵە کارە و گفتوگۆکردن لەسەر بابەتەکە."\nئەم لێدوانەی دەمیر دوای ئەوە هات وەزیری بەرگری ئەمەریکا بە وەکالەت پاتریک شانەهان لێدوانێکی ئاڕاستەی هاوتا تورکییەکەی کرد و تیایدا ڕوونی کردەوە ئەگەر تورکیا بەردەوام بێت لە گرێبەستی ئێس 400 ی ڕوسی ئەوا ئەمەریکا تورکیا لە پڕۆگرامی ئێف 35 دەردەهێنێت.\nدەمیر وتی وەزارەتی بەرگری تورکیا و دەزگاکەی بەزووترین کات وەڵامی لێدوانەکەی ئەمەریکا دەدەنەوە.


گەڕیدەی گەڕان بە دوای ژیانی واتادار دا؛ رۆزا هێلین – Nûçe Ciwan\nگەڕیدەی گەڕان بە دوای ژیانی واتادار دا؛ رۆزا هێلین\nیەکێک لە گەڕیدەکانی گەڕان بە دوای ژیانی واتاردا رۆزا هێڵین فەرماندە یەژاستارە، کە بە هەڵوێستە رەسەنەکانی، بە خاکیبوونەوەکەى و جوانییەکەى دڵییەوە شوێنی خۆی لە ناخی دڵێ هاوڕێکانیدا کردبووە.\nin سەردێڕ, گشتی, هەواڵ\nدەڵێن، “جوانی خۆی لەو مرۆڤانە دەشارێتەوە، کە دوای راستی ناکەون و چاوەڕێی دۆزینەوەى ئەو مرۆڤانە دەبن، کە دوای راستی دەکەون”. باشە راستی چییە، جوانی چی بوو، یان ئەوەى کە بە هەڵە لێکدەدرایەوە چی بوو؟ کاتێک مرۆڤ بە دوای وەڵامی ئەو پرسیارانەدا دەگەڕێت، پرسیارەکانی جوانی یەک بە دوای یەکدا دێن، بەڵام لەلایەن تێکۆشەرانی رێگای ئازادییەوە باشترین وەڵامی ئەو پرسیارانە دەدرێتەوە. بەسەرهاتی ژیانی رۆزا هێلین فەرماندەی یەژاستار، کە یەکێک لە گەڕیدەکانی گەڕان بە دوای ژیانی واتاردا بوو، باشترین وەڵامی تێروتەسەلە بۆ وەرگرتنەوەى وەڵامی جوانی. چیرۆکی بینینی خۆی، گەڕان بە دوای جەوهەر و ناخی خۆیدا، بە پاکبوون و راشکاوبوون و زوڵاڵبوونەکەى، بە فیکر و هەڵسوکەتە هەستیارەکانی بۆ هاوڕێیانی، جێی خۆی لە دڵێ هاوڕێیانیدا کردبووە.\nرۆزا هێلین گەریلای ئازادی لە مەڵبەندی دێرینى بەرخودانەوە لە دێرسیم لە دایکبوو بوو، تاوەکو ماوەیەک لە ناو کولتوری دێرسیمدا گەورە بوو. دواتر بەهۆی کێشەى ئابوورییەوە رۆیشت بۆ ئەوروپا. لە ئەوروپا تێکۆشانی ئازادیی ناسی و رووی لە چیاکان کرد.\nلە فەلسەفەى ژیانی ئازاد دا راشکاو و روون بوو\nگەریلا رۆزا گەیشتنی خۆی بە چیاکان بە گەڕانەوە بۆ جەهەوی خۆی دەزانی. بە هەڵوێستە رەسەنەکانی، بە خاکیبوون، پاکبوون و جوانییەکەى دڵییەوە دەناسرایەوە.\nدوران کاڵکان لەبارەى گەریلا رۆزا هێلینەوە دەڵێت: “هەڤاڵ رۆزا هەمیشە دەم بە پێکەنین بوو. باڵابەرز و بەهێز بوو. لە ئەوروپا بەشدار بوو بوو. بە ئاستێکی باش لە تێگەیشتنەوە بەشداری ریزەکانی ناو بزووتنەوەى ئازادیی کردبوو. بە تایبەتی لە دژی پیلانگێڕیی نێونەتەوەیی ١٩٩٩ لە هێڵی زیلان دا بووە جەنگاوەرێکی پێشەنگ و فیدایی و بەو شێوەیە بەشداری ریزەکانی ئازادی بوو.\nلە سەر ئەو بنەمایە بەشداری تێکۆشانی هێزە تایبەتەکان بوو. ماوەیەکی دوور و درێژ پەروەردەی بینی. لەلایەنی ئایدۆلۆژی، تیۆری، سەربازی و تەکنیکەوە پەروەردەی بینی. لە زۆرێک لە دامەزراوەکاندا بۆ ماوەیەکی دوور و درێژ پەروەردەی دەدا. هەم لە رووی ئایدۆلۆژی – تیۆریک، هەم لە رووی سەربازی – تەکنیکییەوە پەروەردەی دەدا. مرۆڤێکی بە پێوەر بوو، لە ئاستێکی گرنگدا لە رووی ئایدۆلۆژی و تیۆریکەوە گەیشتبووە ئەنجامێکی بەهێز و یەکلاکەرەوە. لە فەلسەفەی ژیانی ئازاددا روون و راشکاو و بەرچاو بوو. رێزدار بوو، لێوانلێوبوو لە حەز و خۆشەویستی، خاوەنی پێوەر بوو. لە هەر شوێنێکدا بوایە لەو شوێنەدا دیسیپلین و سیستمی دەچەسپاند. شەڕڤانێکی بەهێز بوو. نیشانەشکێنێکی لێهاتبوو و زۆر زاڵ و باڵادەست بوو بەسەر تایبەتمەندییەکانی نیشانەشکێنیدا. زۆرێک لە هەڤاڵانی پەروەرەدە کرد، سەدان جەنگاوەری پەروەردە کرد. ئەزموون و دەرەنجامی گەورەی ئافراند.\nهەڵوێستی وەک رووباری مونزور بوو\nسەیدخان دێرسیم هاوڕێی رۆزا دێرسیم وتی، “هەموو شتێک خاوەنی بەرهەمی سەربەخۆی خۆیەتی و بەو بەرهەمەیدا دەناسرێتەوە. رەنگە لە باخچەیەکدا سەدان گوڵ هەبن، بەڵام هەندێک گوڵ هەیە، کە بە تایبەتمەندیی سەربەخۆییانەى خۆیان و بە رەنگ و بۆنی خۆیان، خۆیان زەق دەکەنەوە و دەکەونە بەر هەموو چاوێک. هەڤاڵ رۆزاش لە ناو گەریلادا خاوەنی ئەو کەسایەتی و تایبەتمەندییە نمونەییە بوو. بە خاکیبوون، دڵپاکی و دەم بە پێکەنینەکەیەوە لەناو هەڤاڵاندا دەناسرایەوە.\nبە هەڵسوکەوتە هەستیارەکانی، خاوەن هەڵوێستێکی وەک رووباری مونزور بوو. من هەڤاڵ رۆزام لە سالێ ٢٠٠٣دا ناسی، بەڵام من پێشتر گوندەکەیان، دەورووبەرەکەی و بنەماڵەکەی هەڤاڵ رۆزام دەناسی. لە ناوچەی شاخاویی شەمیشگەزەکی دێرسیم لە ئەینک، دەورووبەری هادیشەر، لە ناو بنەماڵەیەکی زەحمەتکێش، وڵاتپارێز و هێژا بە کولتوری دێرسیم، بە کولتوری عەلویبوونەوە پەروەردە و گەورە کرابوو. هەم زاراوەی کرمانجی و هەم زاراوەی کرمانجکی (زازاکی)ی دەزانی، کولتوری خۆی لەدەست نەدابوو.\nدڵسۆزی بەها مرۆڤایەتییەکان بوو\nئارژین دێرسیم هاوڕێیەکی تری رۆزا دێرسیم وتی، “بۆ پێناسەکردنی هەڤاڵ رۆزا مرۆڤ تووشی سەختی و دژواری دەبێت. جوانیی ناخ و دەروونی لەگەڵ جوانیی رووخسار و جەستەیدا ئاوێتە بوو بوو. تایبەتمەندیی لەو شێوە لە کەم مرۆڤ دا دەبینرێت. خاکی بوو و دڵسۆزی بەهاکانی مرۆڤایەتی بوو. هەموو شتێکی بە بڕوایەکی زۆر گەورە و بە حەماسەتێکی زۆرەوە ئەنجام دەدا و بەو شێوەیە بەشداری کاروباری رۆژانە و تێکۆشان و ژیان دەبوو. جوانی، پاکبوون، راستی و دروستی، ئەخلاقی لەسەر هێڵی پەکەکەی بە فەلسەفە و ئایدۆلۆژیای رێبەرایەتی زۆر باشتر و زیاتر بەهێزتر و بڵند تر کردبوو”.\nکورتەى ژیان رۆزا هێلین\nرۆزا هێلین ساڵی ١٩٨١ لە دێرسیم لە دایکبوو. لە دوای رۆیشتنی بۆ ئەوروپا، لە ئەوروپا ئاشنای بزووتنەوەى ئازادی بوو. ساڵی ٢٠٠١ لە ئەوروپا گەڕایە بۆ چیاکانی کوردستان و بەشداری ریزەکانی بزووتنەوەى ئازادی بوو. چەندین ئەرک و بەرپرسیارێتیی گەورەى لە ناو تێکۆشاندا بە ئەنجام گەیاندبوو. ٤ ساڵ لەوە پێش لە رۆژێکی وەک ئەمڕۆدا لە ١٦ی تشرینی یەکەمی ٢٠١٦دا هەڤاڵ رۆزا هێلین و ١٤ هاوڕێی تری لە دێرسیم لە دوای چەند رۆژ شەڕ و بەرخودان و بەرەنگاریی بێ وێنە لە دژی سوپای تورکی داگیرکەر شەهید بوون. ئەو سوپای داگیرکەرە هەموو جۆرە چەک و تەکنەلۆژیا و هێزی ئاسمانیی وەک کۆپتەر، فڕۆکەى جەنگی و فڕۆکەى بێفڕۆکەوان بۆ ماوەى چەند رۆژ بەکارهێنا، سەرباری ئەوەش چەندین گورزی گەورە لەلایەن هێزەکانی گەریلاوە لەو سوپا داگیرکەرە درا و دەیان سەربازی داگیرکەر کوژران.


له یادی ئارامدا، کۆتاییه غه‌مناکه‌کانی پاڵه‌وان! – كولتور مه‌گه‌زین\nخه‌بات عه‌بدوڵا – له ڕاستیدا ئه‌وه گیڤارا نه‌بوو که مرد، به‌ڵکو کاسترۆی هاوڕێی بوو، ئه‌وه‌ی مردووه ئارام نییه، به‌ڵکو ئه‌و لاشانه‌ن که ڕۆژانه به ته‌نیشتمانه‌وه تێپه‌ڕ ده‌بن به‌ڵام بۆگه‌نیان وڵاتێکی هه‌راسان کردووه.\nشه‌هید ئارام (شاسوار جه‌لال)\nهه‌ر سه‌رده‌مێک پاڵه‌وانی خۆی هه‌یه، ئه‌ڵبه‌ته هه‌ر پاڵه‌وانێکیش کوڕی سه‌رده‌مه‌که‌ی خۆیه‌تی. پرسی ئه‌م وتاره پرسی قسه‌کردنه له پاڵه‌وانه‌کانی ئه‌م سه‌رده‌مه‌مان. به‌ڵام بۆچی پێویسته پاڵه‌وانه‌کانی خۆمان بناسین؟ له‌به‌ر یه‌ک هۆی سانا، تا به سه‌رده‌مه‌که‌ی خۆمان باشتر ئاشنا بین.\nکورده‌واری ئه‌مڕۆشی له‌سه‌ر بێت یه‌ک جۆر پاڵه‌وانی ناسیوه، ئه‌ویش پاڵه‌وانی شۆڕشگێڕه، یان ئه‌وه‌ی زۆر جاران به جه‌نگاوه‌ر ناوده‌برێت. له‌پێش هه‌مووشیانه‌وه پاڵه‌وانه شه‌هیده‌کان. ره‌نگه ئارام (شاسوار جه‌لال) له یاده‌وه‌ری هه‌ر هیچ نه‌بێت ئه‌م نه‌وه‌یه‌ماندا یه‌کێک له دیارترینیان بێت.\nئارام پاڵه‌وانی سه‌رده‌مێکه که شۆڕش سیما و ناسنامه‌یه‌تی، سه‌رده‌مێک که چینه ره‌شوڕووته‌کان و گه‌لانی کۆڵۆنییه‌کان تێکڕا له میانه‌ی کولتورێکی شۆڕشگێڕانه‌ی قوتابخانه‌ی مارکسیزمه‌وه له رابووندا بوون. پاڵه‌وانه‌کانی ئه‌م سه‌رده‌مه ئایدۆلۆژیستی سه‌رسه‌ختن. چیرۆکی نه‌به‌ردییه‌کانیان ماکی چه‌ندین کاری ئه‌ده‌بی و هونه‌ری ناوازه‌ی سه‌رتاسه‌ری جیهان بوون. راستییه‌که‌ی پێداچوونه‌وه به مێژووی تێکۆشانی ئه‌م سه‌رده‌مه، ئاشنابوونه به پۆلێک پاڵه‌وانی شۆڕشگێڕ که له زۆر رووه‌وه به یه‌کدی ده‌چن، چێ گیڤارا سیمبوڵی پاڵه‌وانه شۆڕشگێڕه‌کانی ئه‌م سه‌رده‌مه‌یه.\nئارام له زۆر ڕووه‌وه له گیڤارا ده‌چێت، به‌هه‌مان شێوه‌ی گیڤارا ئارامیش باوه‌ڕی به خه‌باتی چه‌کدارانه و جه‌نگی پارتیزانی و دروستکردنی کوانووی شۆڕشگێڕانه له گونده‌کاندا هه‌بوو، ئارام وه‌کو گیڤارا شۆڕشگێڕێکی تاکوته‌نها بوو، هه‌موو ئه‌و هاتوهوریای خۆبه‌خاوه‌ن زانین و دروستکردنی گروپ و ده‌سته‌یه به‌ناوی ئه‌و و پاش مه‌رگی ئه‌و، جگه له درۆیه‌کی گه‌وره چی دی نه‌بوو. کارکردنی ئه‌م دوو پیاوه شۆڕشگێڕه زیاتر له کارکردنی پێغه‌مبه‌ران ده‌چێت، هه‌ردووکیان هه‌ڵگری په‌یام، ته‌نها و جه‌ربه‌زه. له خۆڕا نیه تا ئێستا وێنه‌کانی گیڤارا له‌پاڵ وێنه‌کانی عیسای مه‌سیحدا له ماڵه هه‌ژاره‌کانی ئه‌مه‌ریکای لاتیندا هه‌ڵده‌واسرێن.\nبه‌پێچه‌وانه‌ی سه‌رکرده درۆزنه‌کانه‌وه، ئارامیش وه‌کو گیڤارا ئاماده بوو له پێناوی په‌یامه‌که‌یدا و پێش ئه‌وه‌ی خه‌ڵکی بکاته قوربانی، خۆی قوربانی بێت. قوربانیدان ئه‌و پنته‌یه که ئیتر لێیه‌وه پاڵه‌وان به شێوازێکی تر لامان ئاماده ده‌بێت، ئاماده‌بوونێک که لێوان لێوه له ژیان. له ڕاستیدا ئه‌وه گیڤارا نه‌بوو که مرد، به‌ڵکو کاسترۆی هاوڕێی بوو، ئه‌وه‌ی مردووه ئارام نییه، به‌ڵکو ئه‌و لاشانه‌ن که ڕۆژانه به ته‌نیشتمانه‌وه تێپه‌ڕ ده‌بن به‌ڵام بۆگه‌نیان وڵاتێکی هه‌راسان کردووه.\nشه‌هید ئارام و شه‌هید شه‌هاب – دوو سه‌كرده‌ی كۆمه‌ڵه‌ی ماركسیزم – لینینزمی كوردستان\nله سه‌رده‌می شۆڕش و به‌رخۆداندا حیزب هه‌میشه پێویستی به پاڵه‌وانی نوێ هه‌یه، بۆیه له‌م بواره‌دا حیزبی کوردی وه‌کو بوونه‌وه‌رێکی نه‌رجسی ماکینه‌یه‌کی گه‌وره‌ی به‌قوربانیکردنی کۆمه‌ڵگه بووه له پێناوی درێژه‌دان به ته‌مه‌ن و گه‌وره‌بوونی خۆیدا، له خۆڕا نیه حیزبه گه‌وره‌کان ئه‌و حیزبانه‌ن که “ڕووبار”ێک خوێنیان داوه. به‌ڵام حیزب که چی دی پێی ناکرێت له‌ڕێی قوربانیدانی ئه‌ندام و سه‌رکرده‌کانیه‌وه پاڵه‌وان چێ بکات، ناچاره دووباره و ناوبه‌ناو پاڵه‌وانه شۆڕشگێڕه‌کانی زیندوو بکاته‌وه، زیندووکردنه‌وه‌یه‌ک ته‌نها له‌ڕێی یادکردنه‌وه‌ی ئینشائی و کڵێشه‌داڕێژراوه‌وه.\nپرسه و یادکردنه‌وه بێ شوماره‌کانی ساڵانێکی دوورودرێژی پاش راپه‌ڕین و ته‌رخانکردنی کایه‌یه‌کی فراوانی ژیانی کۆمه‌ڵگه له‌و پێناوه‌دا و سه‌رهه‌ڵدانی بوارێکی تایبه‌تی راگه‌یاندن به بۆنه پرسه‌ئامێزه‌کان و په‌یدابوونی شاعیر و هۆزانڤانی پرسه‌گێڕ، گه‌واهی ئه‌و ڕاستیه‌ن. له سه‌رێکی تریشه‌وه و هاوته‌ریب له‌گه‌ڵ ده‌ستگرتن به پاڵه‌وانی شۆڕشگێڕه‌وه و به‌هۆی ئه‌وه‌ی که ئیتر زه‌مه‌نی شه‌ڕه گه‌وره‌کان کۆتاییان هات، حیزب ناچاره بیر له دروستکردنی پاڵه‌وانی نوێ بکاته‌وه، بۆیه هه‌ر له دوای راپه‌ڕینه‌وه کوڕانی سه‌رکرده، سیاسه‌توانه ره‌وانبێژه‌کان، ملیۆنێر و ملیاردێره‌کان،…. وه‌کو نموونه‌یه‌کی نوێی پاڵه‌وان و له سه‌روو هه‌مووشیانه‌وه و له دیارده‌یه‌کی سیاسی سه‌رنجڕاکێشدا پارله‌مانتاره نوێیه‌کان وه‌کو مۆدێلێکی نوێی پاڵه‌وان خه‌ریکه جێ به هه‌موو پاڵه‌وانه‌کانی تر لێژ ده‌کات. ئێستا ئیتر سه‌رده‌می زێڕینی ئه‌م مۆدێله نوێیه‌ی پاڵه‌وانی کوردییه.\nگیڤارا و كاسترۆ\nبه‌شێکی زۆری مۆدێلی نوێی پاڵه‌وانی کوردی که خۆی له نه‌وه‌ی پارله‌مانتاره نوێیه‌کاندا ده‌بینێته‌وه، مۆدێلێکی گومڕا، بێ سه‌واد، بێ ئه‌زمون و تا راده‌یه‌کی زۆر بێ ئینتیمان. گه‌ر غروری پاڵه‌وانی شۆڕشگێڕی کوردی سه‌رچاوه‌که‌ی ته‌حه‌داکردن و هه‌وڵی ژێره‌وژوورکردنی سیستمێکی تۆتالیتاری وه‌کو فاشیزمی به‌عسی بووبێت، ئه‌وا پاڵه‌وانه نوێیه‌که‌ی کورده‌واری پاڵه‌وانێکی بێ غرور یان خاوه‌ن غرورێکی ساخته‌یه، چونکه گوتاری ئه‌م زیاتر گوتارێکی رۆژنامه‌وانی و سنورداره و کارکردنی ئه‌م کارکردنه له‌ناو خودی هه‌مان ئه‌و سیستمه‌ی که ئه‌م له سایه‌یدا بۆته پاڵه‌وان. له خۆڕا نیه به‌شێکی زۆری مۆدێله نوێیه‌که‌ی پاڵه‌وان، مامۆستا بێلایه‌نه‌کانی زانکۆ و رۆژنامه‌نووسی ده‌مهه‌ڵه‌ن، ئه‌وانه‌ی له‌ڕێی شاشه‌کانی تیڤی و رووپه‌لی هه‌ندێک رۆژنامه‌وه هاتنه ناومان.\nله راستیدا کولتوری په‌نابردن بۆ که‌سی بێلایه‌ن و خاڵیکردنه‌وه‌ی زانکۆکان له مامۆستا و په‌نابردنه به‌ر رۆژنامه‌نووس بۆ کاری پا‌رله‌مانتاری، به‌داخه‌وه داهێنانی بزووتنه‌وه‌ی گۆڕان و یه‌کێتی نیشتمانی کوردستان بوو. با له‌وه گه‌ڕێین که چۆن چۆنی لای به‌شێک له پاڵه‌وانه‌کانی ئه‌مڕۆی کورده‌واری پارله‌مانتاری بۆته بزنسێکی به‌بڕشت، به‌ڵام بزووتنه‌وه‌ی گۆڕان که له‌سه‌ر داروپه‌ردووی فراکسیۆنێکی رانه‌گه‌یه‌ندراوی حیزبی (ریفۆرم)ه‌وه سه‌ریهه‌ڵدا، به‌مه‌به‌ستی دروستکردنی جیاوازی له‌گه‌ڵ ئه‌وانی دی، پشتی کرده کادر و سه‌رکرده حیزبییه‌کانی جارانی و که‌وته هه‌وڵی دۆزینه‌وه‌ی مۆدێله نوێیه‌که‌ی پاڵه‌وان؛ پاڵه‌وانی پارله‌مانتار. یه‌کێتیش به‌مه‌به‌ستی ئاشتکردنه‌وه‌ی جه‌ماوه‌ره تۆراوه‌که‌ی، له سه‌رێکه‌وه که‌وته سزادانی کادره‌کانی خۆی و بێبه‌ریکردنیان له به‌هره‌مه‌ندبوون به پۆستی پاڵه‌وانه نوێیه‌که، له سه‌رێکی دیشه‌وه که‌وته کێبڕکێ بۆ چنینه‌وه‌ی که‌سه بێوه‌یه‌کان.\nماوه‌ته‌وه بڵێین کۆتاییه‌کانی سه‌رده‌می پاڵه‌وانی شۆڕشگێڕ کۆتاییه‌کی یه‌کجار غه‌مناکه، ئێمه ئێستا شاهیدی مه‌رگی دووه‌مجاری پاڵه‌وانی شۆڕشگێڕین. ئه‌مه کۆتایی سه‌رده‌مێکی ڕۆمانسییانه‌ی شۆڕشی نه‌وه‌یه‌کیشه که به‌داخه‌وه پێش دوژمن، سه‌رکرده به‌ڕێزه‌کان خۆیان، ئه‌وانه‌ی سه‌رکردایه‌تی ئه‌م نه‌وه زیندووه‌ی ئێمه‌شیان کرد، ته‌واو قێزه‌ون و ناشرینیان کرد، نه‌ک هه‌ر ئه‌وه، ئه‌وان له هێنانه سه‌رخوانی ڕابوردووی خۆیان، سه‌رمایه‌ی مه‌عنه‌وی نه‌وه‌یه‌ک و پاڵه‌وانه شۆڕشگێڕه‌کانی ئێمه‌یان ئه‌تک کرد.\nئه‌م بابه‌ته له ڕۆژنامه‌ی هاوڵاتی، ژماره ٥۹۸، ۲۰۱۰/۱/۳۱


کتێبی ئینسانێک بە پێوە لە نووسینی دوکتور فرێدریک تێسۆ ڕوونوێنی کرا\n16:46 - 10 خەزەڵوەر 2716\nکوردستان میدیا: کتێبی ئینسانێک بە پێوە لە نووسینی دوکتور فرێدریک تێسۆ، دۆستی نزیکی دوکتور قاسملوو لە شاری سلێمانی ڕوونوێنی کرا.\nڕۆژی یەکشەممە هەیئەتێکی کۆمیسیۆنی ڕاگەیاندنی حیزبی دێموکراتی کوردستانی ئێران، ڕێکەوتی ٩ی خەزەڵوەری ١٣٩٥ی هەتاوی بەشداری لە ڕێوڕەسمی ڕوونوێنی کتێبی نوێی فرێدریک تێسۆ، دۆستی نزیکی شەهید دوکتور قاسملوو، لە ناوەندی چاپەمەنیی غەزەلنووس لە شاری سلێمانی، کرد.\nلەو ڕێوڕەسمەدا هەیئەتێکی دەفتەری نوێنەرایەتی حیزبی دێموکرات لە شاری سلێمانی بە سەرپەرەستیی تاهیر مەحموودی، ئەندامی کۆمیتەی ناوەندیی حیزبی دێموکرات بەشداریان لەو ڕێوڕەسمەدا کرد.\nلە میانەی ئەو ڕێوڕەسمەدا تاهیر مەحموودی ئەندامی کۆمیتەی ناوەندیی حیزبی دێموکرات سێ بەرگ کتێب، کە لەسەر ڕوانگە و نووسراوەکانی دکتور قاسملووە نوسرابوون یا وەڕگێڕدرابوونەوە سەر زمانەکانی دیکە پێشکەش بە دوکتور تێسۆ کرد.\nدوکتور فرێدریک تێسۆ بە بەشداری نوسەران، ئەندامانی ناوەندەنی چاپەمەنی غەزەلنووس و ژمارەیەک لە وەگێڕانی کورد ڕوونوێنی لە سەر کتێبی ئینسانێک بە پێوە کرد.\nلە سەرەتای ئەو ڕێوڕەسمەدا دوکتور تێسۆ خۆشحاڵیی خۆی دەربڕی کە دووبارە خۆی لە کوردستان و نێو دۆستانی کۆنی‌دا دیتەوە و هیوای خواست کە بتوانێت هەمیشە لە نێو ئەو دۆستانە دابێت و هەر دەم خزمەت بە گەلی کورد بکات.\nپاشان دوکتور تێسۆ گوتی کە ئەم کتێبە پێشکەش بە دکتور قاسملو و شەڕەفکەندی دەکەم کە دۆستی هەرە گەورە و مامۆستای من بوونە.\nپاشان ناوبراو باسی ئەوەی کرد پێم خۆش بوو ئەو کتێبە و زۆر نوسراوەی دیکە لە کوردستانی ڕۆژهەڵات چاپ و بڵاو بکەمەوە بەڵام دۆخی سیاسی لە ئێران و ڕێژیمی ئێران ئەو دەرفەتەی لە هەموو کەسێک ئەستاندووە و سەرکوتی خەڵک دەکات.\nدوکتور تێسۆ هەروەها باسی ئەوەی کرد کە ئێستا باشترین دەرفەتە بۆ سەربەخۆیی کوردستان و دەبێ ئەو دەرفەتە لە دەست نەدەین چونکە زۆربەی وڵاتانی عەرەبی و ڕۆژئاوایی پشتیوانی لە سەربەخۆیی کوردستان دەکەن و دەزانن کورد دۆستی ڕاستەقینەی ئازادی و دێمۆکراسییە.\nهەروەها باسی لەوە کرد من نەک یەک دەوڵەتی کوردستان بەڵکوو دەڵێم کورد شایانی ئەوەیە کە لە هەر بەشێک لە کوردستان خاوەنی دەوڵەتی خۆی بێت و ئیدارەی خۆی بکات.\nدوکتور فرێدریک تێسۆ لە کۆتایی دووبارە جەختی کردووە کە خۆشحاڵم خۆم لە کوردستان دەبینمەوە.


دۆخی ته‌ندروستیی سومه‌یه خه‌شاب تێكده‌چێت\nدۆخی ته‌ندروستیی خاتوونه ئه‌كته‌ری ناوداری میسری سومه‌یه خه‌شاب، تێكچووه و دوێنێ به په‌له گواستراوه‌ته‌وه بۆ نه‌خۆشخانه. ئێسته ئه‌و خاتوونه له ژێر چاودێریی پزیشكاندایه.\nپێگه‌ی "ئیلاف" بڵاوی كردووه‌ته‌وه، تا ئێسته دروست نه‌زانراوه نه‌خۆشییه‌كه‌ی خه‌شاب چییه، ته‌نیا ئه‌وه نه‌بێ كه له ماڵه‌كه‌ی خۆی كه‌وتووه و بووراوه‌ته‌وه. به‌پێی میدیاكانی میسر، به په‌له گه‌یه‌نراوه‌ته نه‌خۆشخانه‌ی به‌رگریی ئاسمانی كه نه‌خۆشخانه‌یه‌كه پێشوازیی له دۆخه ناكاوه‌كان ده‌كات.\nدوای ماوه‌یه‌ك هێشتنه‌وه‌ی له ژووری چاودرێی چڕ، ئێسته خه‌شاب بۆ ژوورێكی ئاسایی گواستراوه‌ته‌وه و به‌رده‌وام چاودێریی پزیشكانی له‌سه‌ره، بڕیاره بۆ ماوه‌ی 48 سه‌عات به‌و شێوه‌یه بمێنێته‌وه تا پزیشكان له دۆخی ته‌ندروستیی دڵنیا ده‌بنه‌وه.\nله‌لایه‌كی تره‌وه هاوسه‌ره‌كه‌ی ئه‌و ئه‌كته‌ره هونه‌رمه‌ند ئه‌حمه‌د سه‌عد له لاپه‌ڕه‌كه‌ی خۆی له فه‌یسبووك بۆ خه‌شاب بڵاوی كردووه‌ته‌وه، "هه‌زار جار هیوای سه‌لامه‌تیت بۆ ده‌خوازم رۆح و دڵم، له خوا داواكارم دۆخی ته‌ندروستیت باش بكات و به سه‌لامه‌تی بگه‌ڕێیته‌وه بۆ لام. ژیان به‌بێ تۆ چێژی نییه".\nئه‌م بابه‌ته 902 جار خوێنراوه‌ته‌وه


8 Languages (Karzan Dict) Version 4.5 – Apkzone.info\n8 Languages (Karzan Dict) Version 4.5\n4.4\t(2,294)Apps, Educationby KurdAppDev\nDescription of 8 Languages (Karzan Dict)\nزیاتر لە ٦٤،٠٠٠ ووشە لەخۆدەگرێت وە زیاتر لە ۵٠،٠٠٠ ووشە شێوازیخوێندنەوەی بە شێوەی Phonatic IPA لەگەڵدایە ، زیاتر لە ٤٠،٠٠٠جۆرەکەی بۆ داندراوە وەک noun. verb. adj. بەبێ بونی هێڵی ئینتەرنێت ،وە لەکاتی بونی هێڵی ئینتەرنێتیشدا ئەتوانی ووشەکان ڕاستەوخۆ لەناوپرۆگرامەکەدا وەربگێڕیتە سەر ٧١ زمانی جیهانی بۆ نمونە وەک عەرەبی –فارسی – فەرەنسی – تورکی – ئەڵمانی – چینی – …… وە خوێندنەوەیووشەکان بە دەنگەوە بە زیاتر لە ٤٠ زمانی جیهانی.\nنزیکەی ٤٠،٠٠٠ ووشە لەخۆدەگرێت وە هەر ووشەیەکی کوردی زیاترلەمانایەکی ئینگلیزی هەیە ، وە هەر مانایەکی ئینگلیزیش ئەتوانی هەرلەشوێنی خۆیدا بە پشت بەستن بە فەرهەنگی ئینگلیزی بۆ کوردییەکە مانایتەواوەتی ببینیت وە ئەتوانی لە هەمانکاتیشدا گوێبیستی دەنگەکەی ببیت ،کیبۆردی تایبەتی خۆی لەگەڵدایە واتە ( پێویستت بە هیچ کیبۆردێکیترنابێت ) بۆ گەران بەدوای ووشەکاندا .\nئەم بەشە پێکهاتووە لە فەرهەنگێکی ٨ زمانی کە ئەم زمانانە لەخۆدەگرێت،\n(English – kurdish – Arabic – Persian – Turkish – French – German -Chinese)\n(ئینگلیزی – کوردی – عەرەبی – فارسی – تورکی – فەڕەنسی – ئەڵمانی -چینی)\nزۆر بەئاسانی ئەتواندرێت لە ناو هەمو زمانەکاندا بگەڕێیت بەدوایووشەدا و وەریبگێڕیت بۆ زمانەکانی تر، بۆ نمونە تۆ ئەتەوێت ووشەیەکیکوردی وەربگێڕیتە سەر یەکێک لەو زمانانە، زۆر ئاسانە! ووشە کوردیەکەبنووسە و ماناکەی بەزمانەکانیتر ببینە.\n– ئێستا ئەتوانیت فەرهەنگەکە بە خۆرای بەکاربهێنیت لە رێگەی ئۆفەریFree Time کێشەنییە لە هەرشوێنێکی جیهانبیت.\nئەم فەرهەنگە بەشێوەیەکی خۆرایی لە %30 وشەکانیت بۆ مانائەکات بۆئەوەیتری ئبێت خۆت تۆماربکەیت زانیاری تەواوەتی لە بەشی registryیاخود بچۆرە بەشی Gift Guide بۆ چۆنێتی بەکارهێنانی فەرهەنگەکەبەخۆڕایی\nApp Information of 8 Languages (Karzan Dict)\nApp Name 8 Languages (Karzan Dict)\nRating 4.4\t( 2,294 )\nTags: 8 Languages (Karzan Dict), 8 Languages (Karzan Dict) 4.5, 8 Languages (Karzan Dict) 4.5 APK, download 8 Languages (Karzan Dict) 4.5, download 8 Languages (Karzan Dict) 4.5 APK\nRelated Posts of 8 Languages (Karzan Dict)


تره‌مپ دڵنیا نییه له‌گه‌ڵ كیم كۆده‌بێته‌وه یان نا – دەنگی کورد\nماڵەوە/هەواڵ/جیهان/تره‌مپ دڵنیا نییه له‌گه‌ڵ كیم كۆده‌بێته‌وه یان نا\nتره‌مپ دڵنیا نییه له‌گه‌ڵ كیم كۆده‌بێته‌وه یان نا\nسەرۆکی ئەمریکا دۆناڵد ترەمپ لەبارەی کۆبوونەوەی لەگەڵ سەرۆکی کۆریای باکوور کیم جۆنگ ئون کە بڕیارە کە ١٢ی حوزەیران ئەنجامبدرێت دڵنیا نییە و ڕایدەگەیەنێت با ببینین چی روودەدات.\nترەمپ بەر لە کۆبوونەوەی لەگەڵ سەرکۆماری ئازەربایجان شەوکەت میرزیۆییەڤ لە کۆشکی سپی له كۆنگره‌یه‌كی رۆژنامه‌وانیدا له‌سه‌ر ده‌نگۆی ئه‌نجامنه‌دانی كۆبونه‌وه‌كه وتی: "تاوه‌كو ئێستا هیچ زانیارییه‌كم پێنه‌گه‌شتووه كه كۆبوونه‌وه‌كه بخاته مه‌ترسییه‌وه.\nئه‌وه‌شی وت:" به‌هیچ شێوه‌یه‌ك ئاگادار نه‌كراوینه‌ته‌وه و هیچمان نه‌بینیووه و نه‌بیستووه له باره‌ی هه‌ڵوه‌شانه‌وه‌ی كۆبوونه‌وه‌كه، وتیشی با ببینین بزانین چی روو ده‌دات."\nهاوكات له وه‌ڵامی پرسیاری ئایا هێشتا ده‌ستهه‌ڵگرتنی كۆریای باكور له چه‌كی ناوه‌كی مه‌رجه بۆ كۆبونه‌وه‌ی نێوانیان، تره‌مپ سه‌ری له‌قاند و وتی به‌ڵێ.\nسەبارەت بەوەی کە ئایا بە دڵنیاییەوە لەگەڵ سەرۆکی کۆریای باکوور کۆدەبێتەوە یا نا ترەمپ گوتی : "با جارێ بزانین چی روودەدات".\nکۆریای باکوور، مانۆڕی سەربازیی هاوبەشی ئەمریکا و کۆریای باشوور بە گێرەشێوێنی وەسفکردبوو هەروەها رێککەوتنامە باڵایەکانیشی لەگەڵ کۆریای باشوور هەڵپەساردبوو. هەروەها کۆریای باکوور هۆشداری ئەوەشی دابوو کە ئەگەری هەیە کۆبوونەوەی ترەمپ و کیم کە بڕیارە لە ١٢ی حوزەیران لە وڵاتی سەنگاپور ئەنجام بدرێت هەڵبوەشێندرێتەوە.


له‌گه‌ڵ ڕووداوه‌کاندا: کاریگه‌ری ئێران و تورکیا له پرۆسه‌ی سیاسی هه‌رێمی کوردستانی عێراقدا\nنه‌خشه‌ی ڕۆژهه‌ڵاتی ناوه‌ڕاست\nوا بۆ حه‌وت مانگ ده‌چێت ئه‌م کابینه نوێیه‌ی حکومه‌تی هه‌رێمی کوردستانی عێراق هه‌ر پێکنه‌هات هه‌رچه‌نده جار جاره به‌رگوێمان ده‌که‌وێت ده‌گوترێت ئه‌مڕۆ نا سبه‌ی یان پێش هه‌ڵبژاردنه‌کانی عێراق یان پاش هه‌ڵبژاردنه‌کان ئه‌م کابینه‌یه پێکدێت.\nزۆرێک له چاودێران له‌و بڕوایه‌دان وێڕای ناکۆکیه‌کانی نێوان لایه‌نه سیاسیه‌کانی هه‌رێمی کوردستان شێواز و چۆنیه‌تی ده‌ستێوه‌ردانه‌کانی تاران و ئانکه‌ره به‌شێکی که‌م نییه له ئاسته‌نگه‌کانی به‌رده‌م پێکهێنانی کابینه‌ی نوێی هه‌رێم.\nدکتۆر سه‌ردار قادر\nکام یه‌کێک له‌م دوو وڵاته زیاتر ڕۆڵی هه‌یه له بڕیاره سیاسیه‌کانی هه‌رێمه‌که‌دا ؟ ئایا ئێرانی هاوسنوره له‌گه‌ڵ ده‌ڤه‌ری سه‌وزدا یان تورکیای هاوسنوره له‌گه‌ڵ ده‌ڤه‌ری زه‌رددا؟\nدکتۆر سه‌ردار قادر، پسپۆڕی زانسته سیاسیه‌کان له زانکۆی سلێمانی.\nشیکه‌ره‌وه نایشارنه‌وه له‌وه‌ی هه‌ریه‌کێک له‌م دوو وڵاته خواست و به‌رنامه‌ی خۆی هه‌یه سه‌باره‌ت به پێکهێنانی کابینه‌ی نوێ و ده‌شڵێن به دووری نازانن ئه‌گه‌ر هاوسه‌نگی هاوکێشه‌کان به که‌رخه‌ی هه‌ر لایه‌کیاندا بشکێته‌وه ئه‌وا کورد به خۆی بزانێت یان نه‌زانێت ده‌بێته به‌شێک له جه‌مسه‌رێکی قه‌یرانی ئاینزایی ناوچه‌که.\nگه‌ر وه‌ها بێت و ئه‌م حکومه‌ته نوێیه که به بنکه فراون یان حکومه‌تی یه‌کڕیزیی نیشتیمانی ناودێرکراوه چۆن ده‌توانێت پارێزگاری له ڕه‌هه‌نده نیشتیمانیه‌کانی خۆی بکات ؟ چۆن ده‌توانێت ببێته خاوه‌ن ژێرخانێکی سه‌ربه‌خۆ له ده‌مێکدا ئێستا تاران و ئانکه‌ره هه‌ریه‌که ده‌ڤه‌ره‌که‌ی نزیک خۆی له ڕووی ئابوریه‌وه مۆنۆپۆڵ کردووه.\nئا له‌م ماوه‌یه‌ی ڕابردوودا شانده‌کانی کۆماری ئیسلامی ئێران چه‌ند جارێک سه‌ردانی هه‌رێمیان کردووه ، به هه‌مان شێوه‌ش شانده‌کانی تورکیا و له کۆبونه‌وه‌کاندا باس له هێڵه گشتیه‌کان و تایبه‌ته‌کانی پرۆسه‌ی سیاسی هه‌رێم و ئاینده‌ی سیاسی هه‌رێم کراون.\nهه‌ربۆیه پرسیاره سه‌ره‌کیه‌که ئه‌وه‌یه ئێران و تورکیا ته‌نانه‌ت ئه‌گه‌ر بڕیارده‌ریش نه‌بن له پرسی پێکهێنانی کابینه‌ی نوێدا به‌ڵکو ته‌نها به‌شدارییان هه‌بێت له یه‌کلاییکردنه‌وه‌ی ئه‌و پرسه‌دا ئایا ڕه‌هه‌نده‌کانی تایبه‌تن به نیشتیمانی بوونی ئه‌م کابینه یان هه‌ر کابینه‌یه‌کی تر چییان لێ به‌سه‌ر دێت؟\nوه‌ڵامی ئه‌م پرسیارانه و ژماره‌یه‌ک پرسیاری تریش له ته‌واوی به‌رنامه‌ی ئه‌م هه‌فته‌یه‌ی "له‌گه‌ڵ ڕووداوه‌کاندایه".


ئه‌ڵمانیا توتنی بێ زیان به‌رهه‌م ده‌هێنێت\nزانایانی ئه‌ڵمانیا توتنێك به‌رهه‌م ده‌هێنن خاڵی ده‌بێ له‌نیكۆتین\nله‌هه‌نگاوێكی زانستی بێوێنه‌دا زانایانی ئه‌ڵمانی توتنێك به‌رهه‌م ده‌هێنن وه‌ك ئه‌وه‌ی نیكۆتینی تیانه‌بێت. ئه‌م هه‌نگاوه زانستیه یارمه‌تی زۆری ئه‌وانه ئه‌دات كه‌جگه‌ره ده‌كێشن و له‌به‌شیكی زۆری ئه‌و مه‌ترسیانه ڕزگاریان ده‌كات،ژماره‌یه‌ك له‌توێژه‌ره‌وانی ئه‌ڵمانی گه‌شتنه ئه‌و سه‌ره‌نجامه‌ی به‌رهه‌مهێنانی نیكۆتین بوه‌ستێنن كه‌هۆكاری یه‌كه‌می خووگرتنی كه‌سه‌كانه به‌كێشانی جگه‌ره‌وه.زانایانی ئه‌ڵمانی سه‌ركه‌وتنیان به‌ده‌ست هێناو له‌دوایین ژماره‌ی گۆڤاری"بلانت بایو ته‌كنولۆژیا جورناڵ" كه‌تایبه‌ته به‌لێكۆڵینه‌وه‌ی زانستی له‌سه‌ر پێشكه‌وتنه زیندوه‌كانی ڕووه‌ك ئاشكرایانكرد ئه‌وان گه‌شتنه ئه‌وه‌ی له‌ڕێگه‌ی هه‌نده‌سه‌ی بۆ ماوه‌ییه‌وه توتنێك به‌رهه‌م بهێنن نیكۆتینی تیانه‌بێت.زانایانی زانكۆی دۆرتمۆندی ئه‌ڵمانی بۆزانستی پراكتیزه‌كردن ڕونیانكرده‌وه ئه‌وان سه‌ركه‌وتنیان به‌ده‌ستهێنا له‌ڕێگه‌ی ده‌ستێوه‌ردانی بۆماوه‌یی شه‌تڵی توتنی"فیرجینیا"به‌شێوه‌ی ته‌كنیكی هه‌نده‌سه‌ی بۆ ماوه‌ییه‌وه ئه‌وه‌ش ده‌بێته تاڕاده‌یه‌ك له‌ناوبردنی ئه‌و نیكۆتینه‌ی كه‌له‌و جۆره توتنه‌دا هه‌یه به‌رێژه‌ی له 400%.\nسه‌رپه‌رشتیاری ئه‌و لێكۆڵینه‌وه زانستیه"فلیكس شتیله"دڵنیایدا كه‌پێشتر هیچ كه‌سێك نه‌یتوانیه‌وه به‌و شێوه‌یه كۆی گشتی ڕێژه‌ی نیكۆتین كه‌مكاته‌وه ئه‌مه له‌كاتێكدا كه‌له یه‌ك گرامی ئه‌و توتنه‌دا 16 میلیگرام ماده‌ی نیكۆتینی تێدابووه به‌لام له‌دوای سه‌ركه‌وتنی ئه‌و توێژینه‌وه‌یه ئێستا له‌هه‌ر گرامێكدا 0.04 میلیگرام نیكۆتینی تێدایه.\nزانایانی ئه‌ڵمان ڕونیشیانكرده‌وه ئه‌وان به‌مقه‌ستێكی بۆ ماوه‌یی!! بۆ گۆرینی بۆماوه‌یی شه‌تڵی توتنی فرجینیا له‌رێگه‌ی بڕینی شه‌ش خاڵیبۆماوه‌یی كه‌هۆكاری به‌رهه‌مهێنانی نیكۆتینه له‌و توتنه‌دا ئه‌و كاره‌یان ئه‌نجامداوه،به‌چاوپۆشین له‌وه‌ی هه‌موو ئه‌و خاڵه بۆماوه‌ییه‌ی له‌شه‌تڵه‌كه‌دا ده‌بردرێ جارێكیتر له شه‌تڵه‌كه‌دا دروست ده‌بێته‌وه ئه‌وان ده‌ڵێن ئێمه ئه‌وه‌مان كرد و بووه هۆی ڕاوه‌ستانی به‌رهه‌مهێنانی نیكۆتین له‌توتنه‌كه‌دا.\nزانایان جه‌ختیانكرده‌وه له‌توانادایه هه‌مان پرۆسه به‌سه‌ر جۆره‌ها توتندا تاقیبكرێته‌وه كه‌نه‌ك به‌ته‌نیا متمانه‌ی بكرێته سه‌ر وه‌ك كه‌ره‌سه‌یه‌كی خاو بۆ به‌رهه‌مهێنانی جگه‌ره به‌ڵكو بۆچه‌ندین لێكۆڵینه‌وه‌ی زانستیتر زانایان ئاماژه‌شیان به‌وه‌داوه دوكه‌ڵی جگه‌ره 4800 ماده له‌خۆ ده‌گرێ له‌و ژماره‌یه‌ش 70ماده‌ی ده‌بێته هۆكاری توشبوون به‌نه‌خۆشی شێرپه‌نجه هۆكاری هه‌موو ئه‌وانه‌ش نیكۆتینه كه‌ئینسانه‌كان توشی ئالوده‌بون ده‌كه‌ن به‌جگه‌ره‌وه.


Home›هەواڵ›کوردستان›هاوردەکردنی ئاژەڵی ئێرانی بە قاچاغ بازاڕی بەرووبوومی خۆماڵی لاوازکردووە\nلەگەڵ نزیكبوونەوەی جەژنی قوربان، ژمارەیەکی زۆر لە ئاژەڵی ئێرانی هاوردەی هەرێم کراون و ئەوەش نرخی ئاژەڵی کەمکردووەتەوە، هاووڵاتییانیش دەڵێن سەرباری کەمبوونەوەی نرخەکەشی کڕینی ئاژەڵ بۆ قوربانیکردن کەمبووەتەوە.\nیەكێك لەو هاووڵاتییانەی كە بەشێوەی نایاسایی (قاچاغ) ئاژەڵ لە ئێرانەوە هاوردەدەکات بە SNNی راگەیاند: “ساڵانە بە دوو هەفتە پێش هاتنی جەژنی قوربان ئێمە هاوردەكردنی ئاژەڵی قوربانی زیاتر دەكەین، چونكە لە جەژندا خواست لەسەر ئاژەڵ زیاددەكات، بۆ ئەمساڵیش لە سنوورەكانی هەڵەبجە و دەریاچەی سیروانەوە بڕێكی زۆر ئاژەڵی گەورە و بچوك هاوردەكراون كە بۆ قوربانیكردن دەگونجێن”.\nزیاتر خواست لەسەر ئاژەڵی ئێرانی هەیە وەک لە ئاژەڵی خۆماڵی\nئاماژەی بەوەشكرد: “نرخی ئەم ئاژەڵانە بە بەراورد بە ئاژەڵی خۆماڵی كەمتر لەسەر هاووڵاتییان دەكەوێت، بە جۆرێك ئێمە كیلۆیەك لە مەڕ و بزن بە زیندوویی بە نرخی چوار هەزار و 700 دینار دەفرۆشین بەو كەسانەی كە لە مەیدانەكان كاری فرۆشتنی ئاژەڵ دەكەن، ئەوانیش كیلۆی بە پێنج تا پێنج هەزار و 250 دینار دەفرۆشنەوە بە هاووڵاتییان، لە كاتێكدا ئاژەڵی خۆماڵی لە ئێستادا كیلۆی بە پێنج هەزار و 500 دینارە و هەندێك جاریش تا شەش هەزار دینار دەفرۆشرێت، بۆیە ئەمە وایكردووە كە خواست لەسەر ئاژەڵی ئێرانی زیاتر بێت لە مەیدانەكانی ئاژەڵفرۆشتندا”.\nستار عەلی، یەكێك لەو هاووڵاتییانەی كە لە مەیدانی فرۆشتنی ئاژەڵدا كاری فرۆشتنی ئاژەڵ دەكات، بۆ SNNی روونكردەوە: بۆ ئەمساڵ بەهۆی بەردەوامی قەیرانی دارایی و دابەشنەكردنی مووچە لەكاتی خۆیدا پێشبینی دەكەین هاووڵاتییان خواستی زۆریان لەسەر كڕینی ئاژەڵ نەبێت بۆ مەبەستی قوربانیكردن، چونكە خەڵك توانای كڕینی ئاژەڵی نییە، هەرچەندە بەشێكی زۆری هاووڵاتییان ئارەزوو دەكەن قوربانیكردن وەك ئەركێكی ئاینی لەسەر شانیان جێبەجێیبكەن.\nبەهۆی دابەشنەکردنی مووچەوە خواست لەسەر ئاژەڵ کەمە\nئەوەشی خستەڕوو: ئەمڕۆ نرخی كیلۆیەك ئاژەڵ بە زیندوویی كە بۆ قوربانیكردن گونجاوبێت بە پێنج هەزار و 500 دینار دەستدەكەوێت كە زۆربەی ئەو ئاژەڵانەش لە ئێرانەوە هاوردەكراون بۆیە ئەگەر كەسێك بیەوێت ئاژەڵێكی بچووك بكاتە قوربانی، ئەوە 200 بۆ 250 هەزار دیناری پێویست دەبێت، بەڵام لە سێیەم رۆژ و چوارەم رۆژی جەژندا كەمێك گۆڕانكاری بەسەر نرخی ئاژەڵدا دێت و نرخەكەی هەرزانتر دەبێت ئەوەش كەوتوەتە سەر ئەو كەسانەی كە قوربانییەكە دەكەن.\nبۆ ئەمساڵ لیژنە هاوبەشەكان لە شار و شارۆچكەكانی كوردستان، سەربڕینی ئاژەڵیان لە دەرەوەی سەربڕخانەكان قەدەغەكردووە، لە بەرامبەریشدا كردنەوەی سەربڕخانەكانیان لە یەكەم رۆژی جەژن تا چوارەم رۆژ بە كراوەیی دەهێڵنەوە.\nژوری ئۆپراسیۆنەکانی هەڵەبجە: ناوچە گەشتیارییەکان پێویستە رێنماییەکان رەچاوبکەن


گۆڕخانەكەی خومەینی و برسییەكانی دەوروبەری | AvaToday\nگۆڕەكەی ئایەتوڵا خومەینی لە ئاستی جیهاندا، بە پێی تێچووەكەی و ئەو ڕووبەرە زەوییەی بۆیان تەرخان كردووە، بە گرانترین گۆڕخانەی دونیا لە قەڵەم دراوە. ئەو گۆڕە، ٦٠٠ هەزار مەتری چوارگۆشەی سەرداپۆشراوی داگیر كردووە كە بە وتەی ڕۆژنامەی ئیتلاعات لە هەموو دونیادا بێوێنەیە و لە نێو جوولەكە و مەسیحییەكانیشدا شتی لەو جۆرە نەكراوە. چوارچێوەی ئەو گۆڕخانەیە ئەوەندە پتەو دروست كراوە كە پسپۆڕان دەڵێن بوولەرەزەیەكی ١٦ ریختەریش كاری تێ ناكا و درزی تێ ناخا. هەر ئەو چوارچێوەیەی بە پۆڵا بۆ گومبەزەكەیان دروست كردووە ٣٤٠ هەزار كیلۆیە و ئەو ڕووكێشە زەردەی بەسەریشیاندا كێشاوە ٥٠ هەزار كیلۆیە كە لەسەر یەك دەكاتە نزیك ٤٠٠ هەزار كیلۆ. لە دەوری گۆڕەكە، چوار منارەیان قوت كردووەتەوە یەكی ٩١ مەتر درێژن، بە نیشانەی تەمەنی ٩١ ساڵەی خومەینی.\nگومبەزە سەرەکییەکەى سەر گۆڕەكە، لە زێڕ دروست كراوە. مۆزەخانەیەكی تێدایە ١٥ هەزار مەتری چوارگۆشەیە. دار و دیواری مۆزەخانەكە بە بەردی گرانبایی دروست كراوە و هەموویشی بە دەستوپەنجەی دەسڕەنگین و هونەرمەندان هەڵكۆڵراوە و كراوەتە نەخشونیگار و وەك دەڵێن هەر دارودیوارەكە خۆی بووەتە ئاسەوارێكی هونەری بێ ئەوەی شتی گرانباییشی پێوە هەڵواسرێ. كۆمەڵە بینایەكی تێدا دروست كراوە كە تەنیا یەكەم بودجەی تەرخانكراو بۆ بنەما و هەڵچنینی ئەو بینایە ٨٠٠ ملیار تمەن بووە و هێشتا نەكراوەتەوە.\nئەوە گۆڕی دامەزرێنەرەكەی ڕژێمی ئیسلامییە كە خۆیان دەڵێن تا زیندوو بوو، لەوپەڕی سادەیی و زۆر سۆفیانە دەژیا و دژی باق و بریق و كەشم و نەشم و كۆشك و تەلار بووە، بەڵام ئێستا گۆڕێكیان بۆ دروست كردووە كە پارەی تێچووەکەى گەر نەشڵێین هەموو هەژارانی ئێرانی لە هەژاری ڕزگار دەكرد، هەر ئەوەندە دەڵێین کە ژیانی ئەو كرێكار و هەژار و نەدارانەی ڕزگار دەكرد كە بە سەرمای زستان و هوڕەی گەرمای هاوین، شەوانە لە دەوری حەرەمەكەی خومەینی لەسەر كارتۆن دەخەون، چونكە هیچ شوێنێكی دیكەیان نییە و هیچ سەرپەنایەك شك نابەن شەوانە بچنەوە بنى و بە ئاسوودەیی تێیدا بخەون. ئێستا شەوانە دەوری ئەو گۆڕەی كە تەنانەت كۆشك و تەلاری فێرعەونەكانیش ئەوەندە ڕازاوە و پڕ تێچوو نەبووە، بە هەزاران لێقەوماو و خەڵكی بێ ماڵ و حاڵ بە شەكەتی و برسیەتی سەر دەنێنەوە، بەڵام گۆڕی ئەو كەسەی دەیگوت ناهێڵین لە ئێراندا هەژاری بمێنێ و پارەی نەوت دەبێ بێتە سەر سفرەی هەژاران، خشتێك لە زیو و یەك لە زێڕە.\nئێستا هەژارانی ئێران تەنانەت هەقی ئەوەشیان نییە بپرسن ئاخۆ ئەم كۆشكە فێرعەونییە بە پارەی كێ دروست كراوە؟ ئاخۆ بەو پارەیەی كە لە دەمی ئێمەمانان گێڕدراوەتەوە و لە سۆنگەی ئەو كۆشك و تەلارانەوە ئێمەی پێ هەژار كراوین، یان نەخێر پارەی دروستكردنی ئەو گۆڕخانە بەشكۆیە لە میراتی بنەماڵەی ئایەتوڵا خومەینی هەڵگیراوە؟\nهەژارانی ئێران كە مافی ئەو جۆرە پرسیارانەیان نییە، ڕەنگە تەنیا مافی ئەوەیان پێ ڕەوا دیترابێ لە دوورەوە ڕوو بكەنە گومبەزەكانی ئەو گۆڕخانەیە و بۆ هەژاریی خۆیان بپاڕێنەوە، بەشكم ئەو ڕسق و ڕۆزییەی دامەزرێنەران و دروستكەرانی كۆشك و تەلاری مردووەكان لێیان بڕیون، دەستێكی نادیار پێیان بداتەوە، چونكە ئیتر لە سێبەری ئەو دەسەڵاتە ئیسلامییەدا ڕسقی ئەو خەڵكە چووەتە نێو دەمی گورگەوە و دەرنایەتەوە.\nئەوە بوو دیاریی دەسەڵاتدارە ئیسلامییەكانی ڕژێمی ئێران بۆ خەڵكی ئەو وڵاتە.


کوردیپێدیا - لەبارەی رەوشی هەرێم نامەیەک ئاڕاستەی ناوەندەکانی ئەوروپا دەکرێت\n📝 لەبارەی رەوشی هەرێم نامەیەک ئاڕاستەی ناوەندەکانی ئەوروپا دەکرێت | پۆل: بەڵگەنامەکان | زمانی بابەت: 🏳 کوردیی ناوەڕاست\nلەبارەی رەوشی هەرێم نامەیەک ئاڕاستەی ناوەندەکانی ئەوروپا دەکرێت\nسەرۆکی پەرلەمانی ئەوروپا – ئەنتۆنیۆ تاجانی\nسەرۆکی کونسوڵیەتی ئەوروپا – دۆناڵد توسک\nسەرۆکی کۆمسیۆنی ئەوروپا – جان کلوود\nبەرپرسی سیاسەتەکانی دەرەوەی یەکێتی ئەوروپا – فێدریکا مۆگرینی\nپەرلەمانی ئەوروپا – دیسکی عێراق\nپەرلەمانی ئەوروپا – کۆمیتەی مافەکانی مرۆڤ\nکۆمیتەی کاروباری دەرەوەی پەرلەمانی ئەوروپا\nساڵی 1991 لە میانەی جەنگی نێوان عێراق و هاوپەیمانان، کۆمەڵانی خەڵکی هەرێمی کوردستان راپەرین دژ بە دەسەڵاتی ستەمکار و دیکتاتۆری سەدام حسێندا بۆئەوەی لە ستەمکاریی رزگاریان بێت و ژیانێکی شایستە و دیموکراسیانەیان هەبێت. بەڵام دوو پارتی سیاسیی کوردیی (یەکێتی نیشتیمانیی کوردستان و پارتی دیموکراتی کوردستان) نەیانتوانی ئامانجەکانی خەڵکی کوردستان بهێننە دی، لەبەرامبەردا بە هەڵگیرساندنی شەری ناوخۆ و کوشتنی هەزاران کەس لە یەکتر، کوردستانیان کردە پرسەخانەیەکی گەورە.\nپاش شەری ناوخۆ و لەناوچوونی رژێمی بەعس، ئەو دوو پارتی سیاسیی، لەرێگەی بەرپرسانیانەوە دەسەڵاتیان بەکارهێنا بۆ بازرگانیی و بەرژەوەندیی تاکەکەسیی و حزبی. بەوەش گەندەڵی دارایی و ئیدارییان گەشتە لوتکە و ئابووری هەرێمی کوردستانی پوکایەوە. هەروەها بە هۆی کێشەیان لەگەڵ حکومەتی ناوەندیی و ئەو گەندەڵیە زۆرە داراییەوە تەنانەت توانای پێدانی مووچەی مانگانەی فەرمانبەران و هێزەکانی پێشمەرگەشیان نیە. هەر سێ مانگ جارێک مووچەی یەک مانگیان بە نیوەیی پێ دەدەن. ئەوە لەکاتێکدایە کە شەڕی دژە تیرۆر هێشتا کۆتایی نەهاتووە.\nخەڵکی هەرێمی کوردستان بۆئەوەی داواکاریەکانیان بە دەسەلاتدارانی هەرێم بگەیەنن، چەندین رێگەی مەدەنیانەیان بەکارهێناوە و بە شێوەی ئاشتیانە ویستوویانە بە چارەسەرێک بگەن لەگەڵ دەسەڵاتداراندا، دیارترینیان خۆپیشاندانەکانی 17 ی شوباتی ساڵی 2011یە کە دەسەلاتداران دیسانەوە پەنایان بۆ چەک و توندوتیژیی بردەوە و لەئاکامدا سەدان خۆپیشاندەریان شەهید و بریندار کرد. داواکاریەکانی خەڵکیش چارەسەر نەکران. پاشان خەڵکی هەرێمی کوردستان لە رێگەی ناوەندەکانی راگەیاندن و میدیای کۆمەڵایەتیەوە درێژەیان بە نارەزایەتیەکانیان دا. بەڵام دەسەلاتی هەرێمی کوردستان گوێی بۆ ئەو داواکاریانە نەگرتووە.\nلە سێ رۆژی رابردوودا 18 و 19 ی 12 ی 2017 لە شارەکانی سلێمانی، رانیە، کۆیە، تەقتەق، کفری، تەکیە، چەمچەمال و چەند شوێنێکی تر، فەرمانبەران، مامۆستایان و تەواوی چین و توێژەکانی خەڵکی کوردستان رژانە سەر شەقامەکان و نارەزاییان دەربڕی دژ بەو بارە ناهەموارەی کە دەسەڵاتدارانی هەرێمی کوردستان خوڵقاندوویانە. لە بری ئەوەی لەگەڵ خۆپیشاندەراندا گفتوگۆ بکەن و هەوڵی چارەسەرکردنی کێشەکانیان بۆ بدەن، هاوڵاتیانیان بەر گولەی تفەنگەکانیان داوە و لەئاکامدا 5 خۆپیشاندەر لە رانیە شەهید بوون و 80ی تریش برینداربوون. لە شارەکانی تریش تا ئێستا سەدان خۆپیشاندەری تر بریندار بوون. پاشان هێزە ئەمنیەکان لە رەشبگیریەکدا بە لێشاو خۆپیشاندەرانیان لە کونجی زیندانەکان توند کردووە. هەروەها باری سەربازییان سەپاندووە بەسەر تەواوی شارەکانی کوردستاندا. بۆئەوەی کە دەنگی نارەزایی خەڵکی کوردستانیش نەبیسترێت، دەسەڵاتدارانی هەرێم دەزگای راگەیاندنی ئێن ئار تی)یان داخستووە.\nلیژنەی مافەکانی مرۆڤ لە پەرلەمانی کوردستان لە راگەیاندراوێکیدا ئەوەی ئاشکراکردووە کە دەسەڵاتدارانی هەرێم بەو چەکانەی کە هێزەکانی هاوپەیمانان پێیان داون بۆ شەری دژە تیرۆر، تەقەیان لە هاوڵاتیان کردووە و هاوڵاتیانان پێ شەهید کردووە.\nئێمە داواکارین لە کۆمەڵگەی نێودەوڵەتیی و هاوپەیمانان و رێکخراوەکانی مافی مرۆڤ کە هەرچی زووە فشار بخەنە سەر دەسەڵاتدارانی هەرێم بۆئەوەی دەستگیرکراوان ئازاد بکات، تاوانباران و بکوژان دادگایی بکات و سزابدات، هاوکات داواکاریەکانی خەڵکی کوردستان جێ بە جێ بکەن.\nرێکخراوی کوردستان فۆروم- بەلجیکا\nناوەندی بەدواداچوون بۆ گەشەپێدانی دیموکراسی- بەلجیکا\n➕ ئەم بابەتە لەلایەن: (هاوڕێ باخەوان)ەوە لە: Dec 24 2017 11:23AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Dec 25 2017 11:02AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 25 2017 11:02AM باشترکراوە


بۆچی دۆخی عێڕاق سەقامگیر نابێت؟\nبە درێژایی مێژووی دەوڵەتی عێڕاق، پرسیارێک جێگای هەڵوەستە لەسەرکردنە:\nوەڵامی ئەم پرسیارە زۆر هەڵدەگرێت بەڵام پێموایە کۆمەڵێک فاکتەر بوونەتە هۆی ئاڵۆزی و ناسەقامگیری دۆخی عێڕاق، ئەم فاکتەرانەش قۆناغ لە دوای قۆناغ زیاتر و بەهێزتر دەبن، دەتوانین ئەم فاکتەر و هۆکارانەش پۆڵین بکەین بۆ:\nیەکەم فاکتەرە ناوخۆییەکان:\nکۆمەڵێک فاکتەر و هۆکاری ناوخۆیی هەن کەوا بوونەتە داینەمۆی درێژە پێدانی ئاڵۆزی و ناسەقامگیری عێڕاق، لەسەروی هەموویانەوە پەراوێزخستن و جێ بەجێ نەکردنی دەستوری عێڕاق، لەلایەن هەموو سەرۆک وەزیرە یەک لە دوا یەکەکانی عێڕاق، هەر لە (عەلاوی و جەعفەری و مالکی و عەبادی و عبدالمهدی)ەوە بگرە تاکو دەگاتە (کازمی) دەستوریان پشتگوێ خستووە، دەتوانین بڵێین تاکو ئێستا لە کۆی (144) مادەی دەستوری عێڕاق نزیکەی (54) ماددەیان جێبەجێ نەکردووە، تەنها ئەو ماددانەیان جێ بەجێ کردووە کە لەبەرژەوەندی خۆیاندا بوون، ئەمەش هۆکاری سەرەکی ئاڵۆزی و ناسەقامگیری عێڕاقە، لە پاڵ ئەم هۆکارەدا کۆمەڵێک هۆکاری تری ناوخۆیی هەن وەک نەبوونی (هاوسەنگی و هاوبەشی و سازان) لە نێوان پێکهاتە سەرەکیەکانی (کورد و شیعە و سونە)دا ئەم حاڵەتەش نەک تەنها دوای پڕۆسەی ئازادی عێڕاق، بەڵکو بە درێژایی مێژووی (100) ساڵەی دروستبوونی دەوڵەتی عێڕاقدا هیچ کاتێک (هاوسەنگی و هاوبەشی و سازان) بوونی نەبووە، هەر لەسەر دەمی مەلەکیەوە بگرە تاکو سەردەمی جمهوری، کاتێک پێکهاتەی (سونە) دەسەڵاتدار بووە تاکو ساڵی (2003) دەبینین (کورد و شیعە) بە هەموو شێوەیەک زەبر و زەنگیان بەرامبەر بەکار هێنراوە و چەوسێنراونەتەوە، دوای (2003)ش ئەم جارە پێکهاتەی (شیعە) بەشێوەیەکی تاکڕەوانە دەسەڵات دەگرێتە دەست و دەستور پشتگوێ دەخات و هەردوو پێکهاتەی (کورد و سونە) دەچەوسێنێتەوە، بۆیە دەبینین دۆخی عێڕاق بە درێژایی مێژوو قۆناغ بە قۆناغ ئاڵۆزتر بووە و لە ناسەقامگیریەوە بەرەو ناسەقامگیری زیاتر ڕۆیشتووە، ئەمەش دەرەنجامی هەڵەیەکی ستراتیژی سەدەیەک لەمەبەرە لەلایەن زلهێزانی براوەی جەنگی جیهانی یەکەم، کاتێک وڵاتێک بێ (ویست و خواست)ی پێکهاتە سەرەکیەکان (کورد و سونە و شیعە) لە چوارچێوەیەکدا کۆدەکەنەوە و ناوی دەنێن عێڕاق، بۆیە پێموانیە دەرەنجامی ئەم هەڵبژاردنەی دوایش (گۆچانی سیحری) بداتە دەست کەسێک تاکو بتوانێت کێشە کەڵەکەبووەکانی (100) ساڵی ڕابردوو چارەسەر بکات و عێڕاق بەرەو سەقامگیری ببات.\nلەم چوارچێوەیەدا و لەپاڵ ئەم فاکتەرانەی سەرەوە، لە ئێستادا فاکتەرێکی تری ناوخۆیی بۆ ئاڵۆزی و ناسەقامگیری دۆخی هەنووکەیی عێڕاق بریتیە لە هەبوونی میلیشیاکانی حەشدی شەعبی (بەتایبەت حەشدی وەلائی) کە بوونەتە هۆکاری ئاڵۆزی و ناسەقامگیری عێڕاق، چونکە ئەم هێزانە نەخراونەتە ژێر چەتری سوپای عێڕاق، بەڵکو بەردەوام هەڕەشەن بۆ خەڵک و دام و دەزگا فەرمیەکانی دەوڵەت، هەروەها ئەم هێزانە بە ڕوون و ڕاشکاوی ئەجیندای دەرەکی جێبەجێ دەکەن، بۆیە دەتوانین بڵێین هەتاکو حەشدی شەعبی بەم شێوە ناڕێکخراوە (وەک دەوڵەتی قوڵی عێڕاق) چەک و دەسەڵاتیان هەبێت و بتوانن ڕۆژانە هێرشی درۆنی و هەڕەشەی گوێبڕین لە (سەرۆک وەزیرانی عێڕاق و ناوەندە دیبلۆماسی و سەربازیەکان) بکەن، ئەوا دۆخی عێڕاق سەقامگیری بەخۆیەوە نابینێت.\nدووەم فاکتەرە دەرەکیەکان:\nڕاستیەکی حاشا هەڵنەگرە کەوا (سەروەری و سۆڤێرنتی) عێڕاق نیشانەی پرسیاری لەسەرە، ئەمەش بەهۆی دەستێوەردانی دەرەکی لەلایەن وڵاتانی ناوچەکە و جیهان بەتایبەت (ئێران و ئەمریکا) کەوا فاکتەری سەرەکین بۆ ئاڵۆزی و ناسەقامگیری عێڕاق، چونکە بەدرێژایی ساڵانی ڕابردوو عێڕاقیان کردۆتە گۆڕەپانی یەکلاکردنەوەی کێشەکانیان، بۆیە هەتاکو ململانێکانی ئەم وڵاتانە لە گۆڕەپانی عێڕاق دوور نەخرێنەوە و ئەم دەستێوەردانانە بنبڕ نەکرێن، عێڕاق سەقامگیری بەخۆیەوە نابینێت.\nئاماژەکان پێمان دەڵێن کەوا لە داهاتووی نزیک و دوویشدا کێشە سیاسی و تایفیەکانی عێڕاق بەردەوام دەبن، لەبەر ئەوە ئەمەریکا و وڵاتانی ناوچەکەش بە هەستیاریەوە لە دۆخی عێڕاق دەڕووانن، چونکە هێزە دۆڕاوەکان چەکیان بەدەستە و ڕازی نین بە دەرەنجامەکانی هەڵبژاردن و ڕۆژانە خۆپیشاندان دەکەن و هەڕەشەی ئاگرین لە کۆمیسیۆنی هەڵبژاردن و حکومەتی عێڕاق دەکەن، بۆیە دۆخی عێڕاق هەستیارە و ئەگەری ئاڵۆزبوونی زیاتر لە ئارادایە، ئەگەر چی کۆتایی هاتنی (ٚئاژاوە) لە عێڕاق خەونی ئەمەریکا بووە، هەر بەو ئامانجەش لە ساڵی (2003) ڕژێمی عێڕاقی گۆڕیوە، بەڵام دوای (18) ساڵ خەریکە بۆ ئەمەریکا ڕوون دەبێتەوە کەوا عێڕاق لوغزێکی سەرسوڕهێنەرە و بەئاسانی چارەسەر ناکرێت، بۆیە ئەگەرێکی بەهێزە ئەمەریکا لەپێناو چارەسەرکردنی (سەرئێشەی عێڕاق) ملکەچی واقیعە سیاسیە ئاڵۆزەکەی عێڕاق نەبێت، بەڵکو بیر لە ئەلتەرناتیڤێکی تر بکاتەوە، ئەویش بەهەرێمکردنی ناوەڕاست و باشوری عێڕاقە، واتە بە (شێوەیەک لە شێوەکان) گەڕانەوە بۆ پێشنیازەکەی سەرۆک (جۆ بایدن) کە لە ساڵی (٢٠٠٧) پێشکەشی کردووە.\nلە کۆتاییدا گرنگە ئێمەی کورد درک بەم قۆناغە هەستیارەی دۆخی عێڕاق بکەین، بۆیە هەتا زووە پێویستە سەرکردایەتی سیاسی کوردستان هەوڵ بدەن ناوماڵی خۆیان ڕێک بخەنەوە و خۆیان ئامادە بکەن بۆ هەموو سیناریۆکان، تاکو بتوانن وەک ئەکتەرێکی نادەوڵەتی ئامادەیی بەهێزیان هەبێت لە ناو هاوکێشە و گۆڕانکاریەکانی عێڕاق و ناوچەکە، چونکە ئاماژەکان پێمان دەڵێن کەوا ئەگەری ئاڵۆزبوونی دۆخی عێڕاق ئەگەرێکی بەهێزترە لە ئەگەری سەقامگیری دۆخی عێڕاق، بەتایبەت ئەگەر ئەمەریکا و ئێران گەیشتنە بنبەست لە دانوستانەکانی (ڤیەننا) بۆ نوێکردنەوی ڕێکەوتنامەی ئەتۆمی، ئەوکات ئەم ڕەوشە ڕەنگدانەوەی ڕاستەوخۆی لەسەر ئاڵۆزتربوونی دۆخی عێڕاق دەبێت، چونکە ململانێکان بە شێوەیەکی ڕاستەوخۆ لە گۆڕەپانی عێڕاقدا ڕەنگ دەدەنەوە، بۆیە گرنگە ئێمەی کورد خۆمان بۆ هەموو سینارێۆ و ئەگەرەکان حازر و ئامادە بکەین.\nسەرۆکی ئینستیتۆی توێژینەوەی (ئەمەریکی-کوردی)\nئەفغانستان وەک پەند و عیبڕەت!


رێڤه‌به‌رێ گشتیێ ساخله‌میا دهوكێ: وه‌سا باشتره قه‌ده‌غه‌یا هاتن و چوونێ بهێته زێده‌كرن – Malame\nرێڤه‌به‌رێ گشتیێ ساخله‌میا دهوكێ: وه‌سا باشتره قه‌ده‌غه‌یا هاتن و چوونێ بهێته زێده‌كرن\nMalame 7 نیسان، 2020\n390 به‌رى ده‌مه‌كێ كێم\nرێڤه‌به‌رێ گشتیێ ساخله‌میا دهۆكێ راگه‌هاند” ب بۆچوونا من باشتره قه‌ده‌غه‌كرنا هاتن و چوونێ یا به‌رده‌وام درێژ ببیت “.\nد.نزار عسمه‌ت رێڤه‌به‌رێ گشتیێ ساخله‌میا دهۆكێ ب ده‌نگێ ئه‌مریكا ڕاگه‌هاند: ب بۆچوونا من باشتره هێشتا قه‌ده‌غه‌كرنا هاتن و چوونێ به‌رده‌وام بیت پشتی 04/10 چونكی هه‌ژمارا تووشبوویان ڕۆژ بۆ ڕۆژێ زێده‌تر دبیت.\nئاماژه ب وێ یه‌كێ ژی كر: هێشتا ره‌وش نه‌كه‌تییه بن كۆنترۆڵێ، ژبه‌ر ڤێ یه‌كێ ئه‌و ژڤانێ (04/10) هه‌ر دوو حه‌فتی دوو حه‌فتی یان 10 ڕۆژ 10 ڕۆژ بهێته زێده‌كرن و درێژبكه‌ن بۆ وێ یه‌كێ دا بارگرانی لسه‌ر حكومه‌تێ و خه‌لكی ژی دروست نه‌بیت.\nهه‌روه‌سا ناڤهاتی ئاماژه ب وێ یه‌كێ ژی كر: دزانین خه‌لكێ مه زوور بھێنفره‌هـ بووینه ل مالێن خۆ لێ زوور پێدڤییه چه‌ند هه‌ژمارا حاله‌تان زێده‌تر بن ئه‌و ژی هند زێده‌تر ئارام بن و كارێ مه و حكومه‌تێ بۆ پاراستنا ئه‌وانه ،مه‌ترسی ب پشتراستی یا مایی ژبه‌ر ڤێ یه‌كێ وه‌سا باشتره قه‌ده‌غه‌یا هاتن و چوونێ ب وی شێوازێ مه ئاماژه پێدایی بهێته درێژكرن.


بەگەڕخستنی بەرنامەی بنیادنانی توانست بۆ "بەڕێوەبردنی هەڵسوڕانی دامودەزگاکان لە هەموو کایەکانی حکومەتدا" Feb 15, 2018\nهه‌ولێر- یەکەمین وۆرکشۆپ لە زنجیرەیەك وۆرکشۆپ لەسەر بنیادنانی توانست ئەنجامدرا لە هەولێر لە عێراقدا. به ئامانجى ئه‌وپه‌ڕى گه‌یشتن به یارمەتیدانی عێراق بۆ بەهێزکردنی میکانیزمەکانی بەرپرسیارێتی و کارایەتیی خۆیدا، بۆ ئه‌م وۆرکشۆپەکە ئامانجى باشتركردنى ئامادەباشیه له‌کەرتی گشتیی عێراقدا بۆ جێبەجێکردنی شێواز و نمونەیەکی نوێ لە بەڕێوەبردنی هەڵسوڕان و کاردا بە ناونیشانى "شێوازی بەڕێوەبردنی هەڵسوڕانی دامودەزگاکان لە هەموو کایەکانی حکومەتی عێراقدا".\nسکرتێری گشتیی نەتەوە یەکگرتووەکان، ئەنتۆنیۆ گوتێرێس بەرنامەی چاککردنەوە و هەستانەوەی عێراقی خستە گەڕ Feb 14, 2018


ئه‌مڕۆ دووشه‌ممه (2021.11.22) ئاوات محه‌مه‌د، قائیمقامی سلێمانی له‌گه‌ڵ لیژنه‌ی باڵای لیژنه هاوبه‌شه‌كان ، له‌پێناو پاراستنی به‌رژه‌وه‌ندی گشتی و ته‌ندروستی هاوڵاتیان كۆبووه‌وه. \nئاوات محه‌مه‌د، قائیمقامی سلێمانی رایگه‌یاند، "له‌پێناوی پاراستنی به‌رژه‌وه‌ندی گشتی و ته‌ندروستی هاوڵاتیانی شاره‌كه‌مان لیژنه هاوبه‌شه‌كان روبه‌ڕوی ئه‌ركه‌كانی نیشتیمانی و ئاینی و كۆمه‌ڵایه‌تی، بونه‌ته‌وه كه ئه‌ویش چاودێریكردنی دوكان و بازاڕ و شوێنه گشتییه‌كانه، بۆیه جێگه‌ی ده‌ستخۆشییه ئه‌ندامانی لیژنه جیاوازه‌كانی قائیمقامیه‌ت به‌ئه‌وپه‌ڕی دڵسۆزییه‌وه ئه‌ركه‌كانی سه‌رشانیان جێبه‌جێ ده‌كه‌ن.\nوتیشی، "بنه‌مای كاركردنی لیژنه‌هاوبه‌شه‌كان زیان گه‌یاندن نییه به كاروبازاڕی هیچ كه‌سێك به‌ڵكو ئامانجی سه‌ره‌كیمان پابه‌ندكردنی شوێنه‌كانه به‌مه‌رجه‌كانی ته‌ندروستی و رێنماییه‌كانی دیكه‌ی كاركردن، كه‌ئه‌وه‌ش سود به دوكاندار و بازرگانه‌كانیش ده‌گه‌یه‌نێت".\nئاماژه‌ی به‌وه‌شكرد، "به‌شێكی زۆری ئه‌و سه‌رپێچیانه‌ی له‌لایه‌ن لیژنه‌كانه‌وه تۆمارده‌كرێن، له‌ئه‌نجامی نه‌زانینه‌وه‌یه نه‌ك چاوچنۆكی و خه‌ڵه‌تاندنی كڕیاران بۆیه له‌كاتی پابه‌ندنه‌بونی هه‌رشوێنێك شوێنه‌كه و خاوه‌نه‌كه‌ی روبه‌ڕوی رێكاره یاساییه‌كان ده‌كه‌ینه‌وه، هیوادارین سه‌رجه‌م شوێنه‌كان پابه‌ندبن به رێنماییه‌كانی كاركردن بۆئه‌وه‌ی قائیمقامیه‌تی سلێمانی ناچار به‌سزادانیان نه‌بێت.\nس . ب راگه‌یاندنی قائیمقامیه‌تی سلێمانی\n11/22/2021 9:32:42 AM